Nazim Othman Enggan Jadi Watak Kedua Jika Hero Tak Semenggah

Perkongsian Nazim Othman di Instagram menjadi perhatian ramai apabila pelakon itu meluahkan rasa kesal serta mempersoalkan mengapa dia memegang watak kedua berbanding pelakon utama.

Menurut Nazim, dia hanya akan menerima watak kedua atau ketiga jika watak utama diberikan kepada pelakon yang bagus dan lebih layak daripadanya. Ujarnya lagi, watak utama itu dipilih berdasarkan jumlah pengikut di media sosial.

“Second? What Second? Kenapa bukan saya yang pertama. Saya boleh mainkan watak kedua sampingan kalau bakat yang pertama itu lebih baik daripada apa yang saya boleh bawakan.

“Saya takkan bawa watak kedua untuk seseorang yang hanya popular tapi bakat dan disiplin entah kemana. Sekarang, watak utama itu dipilih berdasarkan jumlah pengikut mereka di media sosial. Tak semestinyaa ramai followers betul-betul berbakat,” tulisnya.

Netizen turut bersetuju dengan kenyataan Nazim bahawa populariti lebih diangkat berbanding bakat seseorang. Ujar netizen lagi, tak semestinya watak utama itu terbaik, adakalanya watak kedua lebih menonjol.

Dalam pada itu, Nazim berkata dia tidak kisah jika diberikan watak kedua dan sentiasa bertolak ansur dengan bayaran tetapi biarlah watak utama itu berbakat.


“Masih Pelihara Aib Walaupun Diri Dilondeh Bogel Dengan Fitnah”

Umum mengetahui kemelut rumah tangga Sharnaaz Ahmad dan Noor Nabila masih tiada kesudahan lagi sejak beberapa bulan lalu. Terbaru, kes pasangan tersebut masih lagi berlanjutan dan diperintah untuk jalani proses timbang tara.

Sering berkongsikan isi hatinya di laman Twitternya, baru-baru ini perkongsian Sharnaaz sekali lagi menjadi perhatian netizen apabila pelakon itu meluahkan rasa kecewanya apabila seakan memberi gambaran bahawa dirinya telah difitnah.

Dalam pada itu, rata-tara netizen memberikan kata-kata semangat kepada Sharnaaz supaya terus bersabar menempuh dugaan dan ujian tersebut. Malah, netizen turut meminta Sharnaaz banyakkan berdoa kerana doa orang yang terniaya akan dimakbulkan.

Terdahulu, Sharnaaz meluahkan rasa sedih apabila terlepas melihat perkembangan terkini anaknya, Jebat Jayden. Menurut Sharnaaz, dia tidak dapat melihat proses Jebat belajar berjalan depan matanya sendiri.


Almy Nadia Dedah Suami Sudah Tiga Bulan Tak Ada Job

Meskipun baru saja memenangi Pelakon Lelaki Terbaik Drama Rantaian di Anugerah Skrin 2019 baru-baru ini, pelakon Datin Almy Nadia mendedahkan suaminya, Datuk Fizz Fairuz sudah hampir tiga bulan tidak menerima tawaran berlakon.

Perkara itu diluahkan oleh Almy menerusi Instagram miliknya. Menurut Almy mungkin ada pihak produksi menyangkakan suaminya terlalu sibuk dan beranggapan Fizz meletakkan bayaran mahal selepas menang anugerah.

“Bila dah dua bulan tak ada job, muka ketat, orang bajet dia sibuk, Fizz busy, Fizz mahal, Fizz sibuk! Sedangkan dah duduk rumah nak masuk bulan ketiga tak ada shooting,” tulisnya.

Perkongsian Almy itu turut mendapat perhatian netizen termasuk pelakon Nad Zainal yang mengatakan selepas menang anugerah ramai yang takut nak ambil berlakon, namun tetap memberikan kata positif pasti akan ada tawaran selepas ini.

Dalam pada itu, rata-rata netizen mengatakan rugi jika pihak produksi tidak mengambil Fizz berlakon kerana beliau seorang yang berbakat besar. Malah, netizen mendoakan agar Fizz sekeluarga dikurniakan rezeki serta dipermudahkan segala urusan.


Jangan Takut Beli Barangan Malaysia, Kualiti Dah Tip Top!

Zaman sekarang ini anda sudah tak perlu ragu-ragu lagi nak beli barangan Malaysia. Lagi-lagi bab kualiti, siapa cakap kualiti barangan Malaysia tak tip-top?

Jangan tak tahu banyak barangan Malaysia yang berjaya melepasi pasaran antarabangsa. Lebih menarik lagi, hampir setiap barangan Malaysia yang terbang keluar negara tu bermula dari perindustrian kecil!

Senang cerita seperti barangan makanan yang sering dinanti-nanti oleh para suri rumah untuk melengkapkan lagi menu masakan mereka iaitu produk rempah ratus keluaran BABA’S. Rempah ratus keluaran BABA’S ini berasal dari Malaysia dan bukannya dari negara India.

Menarik lagi, kisah perniaga BABA’S ini hanya mula menjual dari rumah ke rumah pada mulanya dan kini mampu mengeluarkan satu produk yang dinanti-nantikan. Jika tiada rempah-ratus dari BABA’S ini maka tak lengkaplah menu masakan anda.

Meskipun bermula dari dalam negara, produk rempah ratus dari keluaran BABA’S ini sudah mendarat di luar negara. Antaranya di negara Australia, Canada, China, Fiji, United Kingdom dan banyak lagi negara yang turut menerima produk buatan Malaysia ini.

Tidak hanya tertumpu kepada produk keluaran BABA’S sahaja yang berjaya mendapat tempat di luar negara. Banyak lagi barangan buatan Malaysia yang mendapat nama.

Jadi apa tunggu lagi, mulai saat ini anda sudah boleh berjinak-jinak beli barangan Malaysia yang mempunyai logonya. Dengan setiap pembelian anda itu, mampu membuka peluang pekerjaan kepada anak muda di Malaysia.

Dengan anda membeli barangan Malaysia ini juga menandakan yang anda seorang yang patriotisme dan yang lebih menarik melambangkan anda cinta akan negara anda. Mana taknya bila anda membeli apa sahaja barangan keluaran Malaysia sedikit sebanyak dapat menyumbang kepada industri negara.

Lagi-lagi sekarang Kempen Beli Barangan Malaysia sedang berlangsung. Kampen ini juga dianjurkan oleh Kementerian Perdagangan Dalam Negeri dan Hal Ehwal Pengguna (KPDNHEP). Banyak aktviti yang akan diadakan bagi menyokong kempen beli barangan Malaysia ini.

Antaranya, expo jualan yang berasaskan barangan Malaysia, penembusan produk-produk PKS dalam sektor peruncitan, jualan dan pemasaran digital. Bolehlah anda bawa keluarga anda ke kempen ini sambil-sambil borong produk keluaran Malaysia.

Semua ini bermula dari anda untuk meningkatkan mutu penjualan produk Malaysia. Jadi apa tunggu lagi, jom lah beli barangan Malaysia mulai hari ini. Tak kan tinggal di Malaysia beli barangan luar negara?


Nur Sajat Jalani Pembedahan Di Hospital Wanita

Sudah lama rasanya kita tak dengar cerita mengenai usahawan kosmetik popular, Nur Sajat. Namun, menerusi Instagram sebentar tadi, Sajat berkongsikan fotonya dimasukkan ke hospital dan akan menjalani pembedahan.

Sajat turut berkongsikan video di mana dia diberikan suntikan bius sebelum menjalani pembedahan di Hospital Wanita & Kanak-Kanak Naluri, Kuala Lumpur. Bagaimanapun, Sajat tidak berkongsikan  pembedahan apa yang dilakukannya.

BACA: Sajat Sedih Ada Pihak Mahu Tuntut Hak Penjagaan Anak Angkat

Perkongsiannya itu mendapat pelbagai reaksi daripada netizen yang tertanya-tanya pembedahan apa yang dilakukan olehnya. Dalam pada itu, ramai yang turut mendoakan agar pembedahan tersebut berjalan lancar dan dipermudahkan urusan.


Fara Fauzana Akui 5 Tahun Pertama Bertugas Tak Pernah Solat Subuh

Sebut saja nama Fara Fauzana, bekas penyampai radio ini sentiasa menceriakan pendengarnya seawal 6 pagi lagi. Malah, ramai yang meluahkan rasa sedih apabila Fara membuat keputusan untuk mengundurkan diri pada 2016 untuk mendekatkan diri dengan Tuhan.

Hampir 10 tahun bekerja pagi di stesen radio, Fara memberitahu ramai yang berkata beruntungnya kerja di awal pagi dan sudah tentu waktu Solat subuh tidak pernah tinggal. Namun, Fara tidak malu mengakui lima tahun pertama bertugas dia tidak menunaikan solat Subuh.

Sebab itu penting pilih kawan yang baik-baik. Terima kasih Fara Fauzana Realfafau atas perkongsian ini….Pautan video penuh di YouTube Kuliah Kuliah Lembah Klang di sini: https://www.youtube.com/watch?v=R-dndLlsMac

Menerusi satu perkongsian, Fara berkata dia terfikir bagaimana untuknya meninggalkan studio untuk solat ketika itu kerana waktu kerja bermula jam 6 pagi dan ketika itu masuknya waktu Subuh.

“Saya bekerja di radio selama 10 tahun di waktu pagi. Orang boleh kata untungnya kerja pagi ni sebab solat Subuh tak pernah tinggal. Saya terus terang awal 5 tahun pertama, saya tak malu nak mengaku saya tak pernah solat Subuh.

“Kenapa, kerana 6 pagi dah bermula kerja dan 6 pagi dah mula Subuh. Saya tak tahu macam mana nak tinggalkan studio, macam mana nak solat, solat dekat mana. Pelbagai alasan yang saya rasa menyukarkan, langsung saya tak buat,” katanya.

Ujarnya lagi, kesedaran untuk melakukan suruhan wajib itu datang sedikit demi sedikit apabila dia melihat ramai rakan-rakannya boleh menunaikan solat Subuh dengan mudah.

Dalam pada itu, Fara mengakui pada awalnya agak sukar untuk menunaikan solat ditambah dengan kekangan waktu, namun tanggungjawab untuk menjadi Muslim yang baik menjadikan solat itu mudah.


“Tak Mahu Anak Membesar Tak Kenal Bapa Mereka”

Sebelum ini kecoh mengenai rumah tangga Adira Suhaimi menfailkan permohonan cerai terhadap suaminya, Dato Red. Bagaimanapun, rumah tangga pasangan itu masih boleh diselamatkan lagi apabila Dato Red memberi gambaran hubungan mereka tidak jadi bercerai.

Menurut Dato Red, selepas melakukan perbincangan itu adalah keputusan terbaik buat mereka suami isteri. Ujarnya lagi, dia tidak mahu anak-anak membesar tanpa kasih sayang seorang bapa atau tidak mengenali bapa mereka.

“Selepas prosiding mahkamah tempoh hari, kami saling bermuhasabah. Selepas berbincang, rasanya ini adalah keputusan terbaik, tambahan pula anak kami masih kecil. Kami tidak mahu anak membesar tanpa mengenali bapa mereka,” katanya kepada BH Online.

Semalam, Dato Red memuat naik perbualan WhatsApp seorang wanita bernama Fira memberitahu Adira berkemungkinan menarik balik permohonan cerai demi anak-anak. Malah, Dato Red mengakui mesej itu dihantar oleh Adira sendiri.

“Saya tidak berani mengesahkan perkara itu, tetapi apa yang boleh saya katakan, Adira sendiri yang menghantar tangkap layar perbualan dengan peguamnya itu.

“Kalau ditanya mengenai keputusan Adira yang berhasrat menarik balik permohonan cerai, sudah tentu saya bersyukur,” katanya.

Terdahulu, Adira menfailkan permohonan cerai pada 1 April lalu, bagaimanapun Dato Red membantah permohonan isterinya itu.

Dato Red menegaskan dia masih mahu mempertahankan rumah tangganya dengan Adira demi anak-anak mereka. Malah, dia akan berusaha untuk menambat hati Adira dan selamatkan perkahwinan mereka.


“Tak Reti Nak Respek, Saya Nak Berhenti Guna Nama Waris”

Rasa kurang dihormati oleh segelintir masyarakat, penyanyi rap Waris atau nama sebenarnya Muzammil Alias membuat keputusan untuk berhenti menggunakan nama komersialnya itu meskipun hampir lapan tahun dikenali dengan nama tersebut.

Menerusi satu perkongsian di Instagram, Waris memberitahu dia sudah tidak tahan lagi apabila ada mereka di luar sana memanggilnya dengan nama ‘jolobak ko jolobu’, malah ada yang tidak memanggil namanya.

A post shared by  W.A.R.I.S | Booking 0125357769 (@warisn9) on Nov 13, 2019 at 9:05am PST

“Saya nak ambil kesempatan ini untuk minta maaf kepada semua orang jika saya pernah lakukan kesilapan, tak pernah bagi ambil gambar atau pun pernah tercakap benda buruk atau terulakan hati korang semua.

“Saya rasa dah tak tahan. Minta maaf, saya nak berhenti. Saya nak berhenti menggunakan nama Waris.

“Bila jumpa orang dekat luar, mereka tak reti nak respek, ada yang siap tak panggil nama. Panggil dengan nama jolobak ko jolobu (lirik lagu Gadis Jolobu),” katanya.

Dalam pada itu, Waris turut meminta pendapat peminatnya untuk memberikan idea nama baharu yang sesuai untuk digunakannya.

Perkongsiannya itu mendapat pelbagai reaksi daripada netizen yang menasihatinya untuk mengekalkan nama komersialnya kerana nama Waris itulah yang melonjakkan namanya di dalam industri seni tanah air.


Zizie Izette Tunjuk Bukti Beli Baju Anak RM10 Di Pasar Raya

Sebelum ini, Datin Zizie Izette memberitahu dia sangat mementingkan aspek pemakaian anak-anak, namun tidak kisah jika pakaian tersebut murah asalkan kemas. Malah, katanya lagi dia akan membeli baju berharga RM10 jika ianya cantik.

Bagaimanapun, ada saja pihak yang mempertikaikannya. Menerusi perkongsian terbaru di Instagram, Zizie memuat naik satu video membuktikan bahawa apa yang dikongsikannya itu bukan hanya rekaan.

So guys, I just want to share with u kedai murah yg I belikan utk anak2 dan pernah dipakai pun dlm post2 saya di IG sebelum ni. . Ha ni lah dia, kedai di Melawati Mall level 2. Semurah rm10!!! ??? . Saya x propa tau bila saya kata anak2 mmg ada pakai baju rm10. ???? #ilovebeingreal #honestyisthebestpolicy

A post shared by  Zizie Izette (@zizieizette) on Nov 13, 2019 at 11:08pm PST

“So guys, saya nak kongsikan dengan anda kedai murah yang saya belikan baju untuk anak-anak dan pernah dipakai pun dalam post-post saya di IG sebelum ini.

“Saya tak propa tau bila saya kata anak-anak memang ada pakai baju RM10,” tulisnya.

Terdahulu, Zizie memberitahu dengan keadaan ekonomi yang kurang baik serta tanggungan semakin besar, mereka sekeluarga perlu berjimat cermat untuk dibelanjakan ke arah yang lebih penting lagi terutama hal persekolahan anak-anak.


“Takkan Tiba-Tiba Nak Ubah Jadi Alif Satar?”

Cara pengacaraannya sering dikritik dan dikatakan berlebihan, Nabil Ahmad tidak tersinggung apabila ada pihak membandingkan dirinya dengan pengacara, Alif Satar.

Menurut Nabil, masing-masing punyai kelebihan dan cara pengacaraan mereka tersendiri. Malah katanya lagi, tidak mungkin dia boleh menjadi seperti Alif Satar dan begitu juga Alif yang tidak boleh menjadi seperti dirinya.

“Saya tak boleh jadi Alif dan dia tak boleh jadi saya. Itu kehebatan dan perbezaan hos masing-masing. Alif ada cara dia, kalau saya jadi macam dia orang akan kata saya propa.

“Saya dah buat GV selama enam tahun dan takkan tiba-tiba saya nak ubah menjadi Alif? Alif pula kalau cuba jadi saya dan lawak tu tak sampai, apa pula kesannya pada dia?

“Jadi, masing-masing ada keunikan mengacara sesebuah rancangan dan saya akan terus buat perangai saya mengikut terma dan syarat rancangan itu sendiri,” katanya kepada Gempak.

Dalam pada itu, Nabil berkata dia terbuka menerima kritikan dan penonton berhak mengemukakan pendapat mahupun cadangan mengenai cara pengacaraannya.


Elly Mazlein, Kekasih Bertunang Disember Ini

Selepas beberapa tahun bergelar ibu tunggal, bulan lalu Elly Mazlein telah selamat dirisik oleh kekasihnya dalam satu majlis yang berlangsung secara kecil-kecilan yang hanya dihadiri keluarga kedua belah pihak.

Tidak menunggu lama, pada Disember ini, Elly bakal melangsungkan majlis pertunangannya. Menurut Elly, majlis tersebut akan diadakan secara sederhana dan tertutup, bagaimanapun tarikh akan diumumkan tidak lama lagi.

“Insya-Allah, majlis pertunangan saya nanti akan berlangsung menjelang pertengahan Disember secara tertutup. Untuk majlis ini, saya akan raikan bersama keluarga dan rakan media.

“Insya-Allah, majlis akad nikah dan resepsi akan diadakan dalam skala lebih besar dan diraikan bersama keluarga serta rakan. Saya akan maklumkan apabila semua persediaan sudah lengkap dan muktamad,” katanya kepada Harian Metro.

Dalam pada itu, apabila ditanya adakah bakal tunangnya yang dikenali sebagai Azlan akan diperkenalkan pada hari pertunangan itu, Elly enggan mengulas lanjut dan masih merahsiakannya.

Difahamkan, selepas majlis bertunang akan ada tiga majlis lain yang akan menyusul iaitu majlis malam berinai, majlis akad nikah dan majlis resepsi sekaligus melengkapkan lima majlis impiannya.


Dato Red Syukur Adira Tarik Balik Permohonan Cerai

Sebelum ini kecoh mengenai rumah tangga Adira Suhaimi apabila penyanyi itu menfailkan permohonan cerai terhadap suaminya, Dato Red pada 1 April lalu. Malah, Adira menegaskan untuk meneruskan perceraian dan akan mempertahankan hak penjagaan ketiga-tiga orang anaknya.

Nampaknya, kemelut rumah tangga pasangan itu masih boleh diselamatkan lagi apabila Dato Red memberi gambaran hubungan mereka bakal baik seperti sedia kala.

Menerusi Insta Story, Dato Adnan meluahkan rasa syukur apabila Adira dikatakan mahu menarik balik permohonan cerai yang difailkan sebelum ini.

Turut dikongsikan paparan skrin perbualan WhatApp perbualan seorang wanita bernama Fira memberitahu Adira berkemungkinan menarik balik permohonan cerai demi anak-anak.

Terdahulu, Adira menfailkan permohonan cerai pada 1 April lalu, bagaimanapun Dato Red membantah permohonan isterinya itu.

Dato Red menegaskan dia masih mahu mempertahankan rumah tangganya dengan Adira demi anak-anak mereka. Malah, dia akan berusaha untuk menambat hati Adira dan selamatkan perkahwinan mereka.


Keluar Makan Bersama, Cinta Intan Najuwa & Tunang Masih Hangat

Sejak semalam kecoh apabila Intan Najuwa dikatakan memadam foto dan unfollow tunangnya di Instagram. Tindakannya itu sekaligus menimbulkan spekulasi netizen yang mengatakan hubungan mereka kini sedang bergolak.

Nampaknya segala persoalan terjawab dan hubungan mereka masih baik-baik sahaja seperti yang dikatakan oleh tunangnya, Razrul Anwar Rusli sebelum ini apabila Intan memuat naik video mereka keluar makan bersama dan bergurau senda di Insta Story.

Menerusi video tersebut, Intan menegur tunangnya yang kini sedang diet ketika makan malam. “B you bukan nak diet ke,” katanya sambil ketawa.

Meskipun terpalit kontroversi panas, ia tidak memberi kesan terhadap hubungan mereka, malah hubungan Intan dan tunang masih hangat membara.

Terdahulu, tular foto mesra Intan dan Zul Ariffin dengan aksi manja sambil bermandi-manda di pantai. Lebih panas apabila pengarah drama tersebut, Osman Ali menegaskan aksi mesra dalam foto berkenaan tiada dalam drama.


Aeril Zafrel Tak Mahu Berjauhan Dengan Wawa Zainal

Bakal menimang anak ketiga tidak lama lagi, Aeril Zafrel enggan berjauhan dengan isteri yang sedang sarat dan mahu berada disisi Wawa Zainal saat menyambut cahaya mata mereka.

Malah, Aeril berkata dia kini mengurangkan aktiviti penggambaran dan jarang ke gimnasium memandangkan isterinya sedang menunggu masa untuk bersalin. Sebelum ini, Wawa mengalami kontraksi sehingga terpaksa dikejarkan ke klinik.

“Saya bimbang andai sibuk di lokasi penggambaran atau berada di gimnasium, Wawa bersalin. Kalau boleh biarlah Saya ada di sisi Wawa saat melahirkan anak kami nanti,” katanya kepada Harian Metro.

Meskipun sudah dikurniakan dua cahaya mata, Aeril berkata dia dan Wawa tetap teruja menantikan kelahiran itu. Ujarnya lagi, dia tidak kisah membantu menguruskan Wawa dan menjaga bayi mereka nanti kerana sangat rindukan saat tersebut.

“Hayla sudah besar, sudah masuk empat tahun. Seronok bila akan ada bayi di rumah kami nanti. Perasaan teruja kali ini sama seperti mahu menyambut kelahiran anak sulung. Saya tahu bila ada anak kecil kita akan keletihan tetapi saya rindukan detik itu.

“Saya rindu bau bayi mahu memeluk dan menciumnya. Kali ini kami buat persiapan awal, tinggal lagi tunggu hari Wawa bersalin,” katanya.


Hari Terakhir Berpantang, Elfira Loy Kongsi Wajah Anak

Selamat menimang cahaya mata sulung pada 1 Oktober lalu dan hampir sebulan lebih berpantang, akhirnya Elfira Loy berkongsikan wajah anaknya, Muhamad Rayyan Khalaf buat pertama kalinya kepada umum.

Jika anda mengikuti perkembangan Elfira, sepanjang tempoh berpantang Elfira ada berkongsikan fotonya bersama anaknya namun tidak mendedahkan wajah penuh Rayyan.

Perkongsian Elfira itu ternyata membuatkan rata-rata pengikutnya teruja serta memuji kecomelan putera kesayangannya itu. Malah ramai yang mengatakan wajah Rayyan saling tidak tumpah seperti bapanya, Faris Khairol Anuar.

Memang comel sangat Rayyan. Semoga Rayyan membesar dengan sihat dan menjadi anak yang soleh. Diharap dengan kehadiran cahaya mata ini dapat memberi lebih kebahagiaan dalam rumah tangga.


Nabila Huda, Suami Sambut Anniversary Ikut Kalender Islam

Baru saja menyambut ulang tahun perkahwinan keempat, Nabila Huda sempat berkongsikan foto berserta luahan hatinya buat suami tercinta Mohd Izwan Johar. Menurut Abil, selama ini mereka tidak pernah menyambut hari ulang tahun perkahwinan.

Namun tahun ini, Abil memberitahu suaminya membuat kejutan makan malam di sebuah restoran di ibu kota. Malah, suaminya juga turut membuat kelainan mahu menyambut ulang tahun perkahwinan mereka mengikut tarikh kalendar Islam.

“Nampak tak muka awkward tu tak tau nak react macam mana sebab tak pernah sambut anniversary!  Sebenarnya kami nikah pada 25 Disember, tapi suami saya ikut kalendar Islam dimana tarikh perkahwinan kami telah berlangsung sehari selepas Maulidur Rasul.

“Masa dia explain tu Abil memang tak faham dan keep cakap kami nikah pada 25 Disember, pening tukar-tukar anniversary, sejak tu Abil diam je lah,” tulisnya.

Suaminya turut meminta untuk memakai pakaian cantik untuk keluar makan malam bersama. Abil turut menitipkan ucapan terima kasih buat suaminya di atas kejutan tersebut.

“Dan dia cakap, pakai cantik-cantik saya nak bawa awak pergi dinner, aku pun macam, haaa.. sejak bila pula husband aku ni pandai nak ajak pergi dinner ni, sekali sampai restoran tu, fuhh dinner Jepun wehh.. fine dining! Thank you for tonight love.

“Actually lebih baik macam ni dari tiap-tiap tahun nak surprise, dah jadi tak special juga, lagipun tak sambut anniversary pun tak apa, hari-hari pun boleh sambut di rumah,” tulisnya lagi.

Perkongsian Abil itu mendapat pelbagai reaksi daripada netizen yang mendoakan kesejahteraan rumah tangga pasangan tersebut dan semoga berkekalan hingga ke jannah.


Shila Amzah Tersenarai Wajah Wanita Paling Cantik Di Asia

Baru-baru ini, undian ‘Wajah Paling Cantik Di Asia 2019′ untuk kategori lelaki dan wanita sudah pun dilakukan. Difahamkan, penilaiaan itu dibuat untuk melihat siapakah selebriti yang mendapat perhatian peminat mereka.

Berdasarkan undian, Wajah Lelaki Asia Tercantik 2019 dimenangi oleh pelakon dan penyanyi dari China, Xuao Zhan. Manakala ahli kumpulan K-Pop terkemuka BLACKPINK iaitu Lisa menjadi Wajah Wanita Asia Tercantik 2019.

Lebih membanggakan, seorang selebriti daripada Malaysia iaitu penyanyi Shila Amzah turut tersenarai antara 100 Wanita Paling Cantik Di Asia.

Senarai ranking penuh 100 Paling Indah Wajah 2019 kategori wanita adalah:

1. Lisa
2. Sakura Miyawaki
3. Jennie
4. Angelababy
5.Sui He
6. Im Yoon-ah
7. Satomi Ishihara
8. Gulnazar
9. Gloria Tang Tsz-Kei
10. Irene
11. Dilraba Dilmurat
12. Zheng Shuang
13. Rose
14. Cheng Xiao
15. Yui Aragaki
16. Gal Gadot
17. Taeyeon
18. Dong Qing
19. Lee Ji-eun (IU)
20. Yang Mi
21. Zhu Zhu
22. Jisoo
23. Kanna Hashimoto
24. Mitsuki Kimura
25. Zhou Dongyu
26. Li Yitong
27. Krystal Jung
28. Huang Tingting
29. Jang Won-young
30. Sushar Manaying
31. Ju Jingyi
32. Song Jihyo
33. Kyulkyung
34. Asuka Sait o
35. Nako Yabuki
36. Pimchanok Luevisadpaibul
37. Ahn Yu-jin
38. Seul Gi
39. Jun Ji-hyun
40. Emma Wu
41. Xu Qing
42. Mina
43. Nana Komatsu
44. Tong Liya
45. Li Yuchun
46. Son Na-eun
47. Bae Suzy
48. Seohyun
49. Meng Li
50. Lin Yun
51. Ai Fukuhara
52. Song Yuqi
53. Meng Mei Qi
54. Haruna Kojima
55. Nayeon
56. Masami Nagasawa
57. Lee Sung-kyung
58. Kim So-hyun
59. Nathaphon Temirak Taew Natapohn
60. Guan Xiaotong
61. Jessica Jung
62. Peechaya Wattanamontree min peechaya
63. Xuan Yi
64. Sana
65. Yuki Amami
66. Somi
67. Angela Chang
68. Urassya Sperbund Yaya Sperbund
69. Yiren
70. Sandra Park
71. Mei Nagano
72. Nozomi Sasaki
73. Park Min Young
74. Qin Lan
75. Natasha Wilona
76. Nittha Jirayungyurn Mew
77. Haruka Ayase
78. Zhao Liying
79. Liu Shishi
80. Kang So-ra
81. Keiko Kitagawa
82. Wendy Zhang
83. Monchanok Saengchaipiangpeng
84. Sunnee
85. Song Hye-kyo
86. Praewa Suthamphong
87. Hannah Quinlivan
88. Choo Ja-hyun
89. Kasumi Arimura
90. Seolhyun
91. Fu Jing
92. Hani
93. Mayu Watanabe
94. Chung Ha
95. Duan Yi Xuan
96. Song Zuer
97. Go Younjung
98. Mai Shiraishi
99. Min Hyorin
100. Shila Amzah


Zizie Izette Tak Kisah Anak-Anak Pakai Baju RM10

Sering berkongsikan foto momen bersama anak-anak, ramai yang geram melihat kecomelan anak Datin Zizie Izette yang comel-comel belaka. Malah, Zizie dan anak-anak juga sering mengenakan pakaian sedondon.

Melihatkan pakaian sedondon anak-anaknya, pasti ramai menyangka ianya pakaian berjenama. Meskipun sangat mementingkan aspek pemakaian anak-anak, namun Zizie berkata dia tidak kisah jika pakaian tersbeut murah asalkan kemas dan cantik.

Kata Zizie lagi, dengan keadaan ekonomi yang kurang baik serta tanggungan semakin besar, mereka sekeluarga perlu berjimat cermat untuk dibelanjakan ke arah yang lebih penting lagi terutama hal persekolahan anak-anak.

Perkongsian tersebut mendapat perhatian netizen yang memuji sikap rendah diri Zizie. Malah ramai yang bersetuju dengan kenyataan Zizie itu dimana anak-anak cepat membesar dan akhirnya pakaian tersebut tidak lagi boleh dipakai.

Siapa cakap nak pakai cantik kena beli yang berjenama sahaja. Kalau pandai cari, yang murah pun boleh nampak mahal.


“Hubungan Kami Masih Seperti Biasa, Doakan Kami”

Sejak semalam kecoh mengenai Intan Najuwa telah pun memadam beberapa keping fotonya bersama tunang dan hanya satu gambar sahaja yang ditinggalkan. Lebih menimbulkan tanda tanya apabila Intan dan tunangnya tidak lagi mengikuti antara satu sama lain di Instagram.

Enggan mengulas mengenai tindakan Intan memadam beberapa foto mereka, tunangnya Razrul Anwar Rusli hanya memberitahu hubungan mereka masih lagi baik serta meminta orang ramai mendoakan mereka.

“Ada lagi gambar saya. Ya, hubungan kami masih seperti biasa. Terima kasih kerana ambil berat dan doakan kami,” katanya kepada Harian Metro.

Terdahulu, tular foto mesra mandi laut antara Intan dan Zul Ariffin. Lebih panas apabila pengarah drama tersebut, Osman Ali menegaskan aksi mesra dalam foto berkenaan tiada dalam drama.

Malah, tunangnya juga enggan mengulas mengenai foto mesra itu serta berpendapat sesiapa sahaja berhak memberikan pendapat mereka mengenai isu berkenaan.

Setakat ini, Intan dan Zul masih lagi mengunci mulut dan tiada kenyataan lanjut berhubung foto berkenaan.


“Ramai Cakap Buruk, Saya Harap Ada Ganjaran Di Akhirat”

Beberapa hari lalu, kecoh apabila tular di media sosial satu video memaparkan selebriti kontroversi Aliff Aziz yang ditahan polis di Singapura kerana didakwa mengganggu ketenteraman di tempat awam dalam keadaan mabuk.

Ibunya, S Hafiza Basharahil memberitahu keadaan Aliff kini bertambah baik serta menjelaskan apa yang terjadi pada anaknya itu ada sebab tertentu.

BACA: “Berkat Doa Orang Ramai, Aliff Okay” – Ibu Aliff Aziz

Terbaru, menerusi satu video yang dimuat naik oleh ibunya, Aliff mengucapkan terima kasih buat mereka yang memberikan sokongan kepada dirinya. Menurut Aliff, tahun ini sangat mencabar buat dirinya apabila ditimpa pelbagai ujian.

“Terima kasih, ramai orang mesej secara peribadi dan ambil berat tentang saya, masih ada orang yang berhati baik.

“Tahun paling berat untuk saya dari segi spritual dan mental tapi Insya-Allah saya akan belajar untuk jadi lebih kuat selepas ini,” katanya.

Mengulas komen negatif netizen berkenaan tindakannya menghubungi bapanya ketika ditangkap polis, Aliff berkata ianya perkara biasa seorang anak meminta bantuan bapanya. Dalam pada itu, Aliff beranggapan setiap cakap-cakap buruk netizen adalah pahala untuk dirinya.

“Jika umur saya 40 atau 50 tahun sekalipun, sekiranya bapa saya masih hidup dia tetap menjadi bapa saya.

“Banyak perkara berlaku pada ketika itu yang saya tak boleh ingat, sebenarnya tak perlu jelaskan dengan lanjur kerana sudah banyak cerita sudah ditulis.

“Selagi saya masih bernafas, saya akan cuba perbaiki. Saya mengharapkan ada ganjaran di akhirat nanti walaupun bukan kerana kebaikan yang dibuat, tapi kerana ramai orang suka cakap buruk di belakang saya,” katanya.


Berdekad Menjadi Inspirasi Kekuatan Para Gadis, Charlie’s Angels Kini Kembali!

Bermula dengan siri TV ikonik sekitar tahun 80’an, Charlie’s Angels membangkitkan semangat Girl Power (Kuasa Wanita) di kalangan wanita di seluruh Amerika Syarikat dan dunia. Cerita yang ketika dahulunya mendapat perhatian ramai ini ternyata menampilkan para wanita juga mempunyai kekuatan dan kemampuannya yang tersendiri.

Jalan cerita yang memberikan fokus kepada tiga orang wanita cantik yang lahir dari Los Angeles Police Academy dan direkrut oleh hartawan Charlie Townsend sebagai penyiasat peribadi menjadi perhatian ramai apabila ceritanya semakin hangat diperkatakan.

Cerita Charlie’s Angels kini kembali dengan filem baru yang menampilkan tiga orang ‘agent’ wanita yang sangat relevan pada masa kini.

Kali ini watak Charlie’s Angels 2019  dipegang oleh Kristen Stewart, Naomi Scott dan pendatang baru Ella Balinska yang bakal memberikan semangat untuk generasi baru terutamanya para gadis yang lahir selepas tahun 2000.

Filem arahan Elizabeth Banks ini bakal mendarat di pawagam bermula 14 November. Jangan lupa save the date dan ajak girlfriends serta BFF anda pergi tonton filem yang bakal box office ni .

Kisah Charlie’s Angels kali ini lebih mencabar apabila kumpulan gadis yang sentiasa bergaya dalam menjalankan tugas mereka ini diketuai oleh Elena lakonan Naomi Scott. Elena merupakan ketua yang akan mengatur setiap strategik dan gerak-geri yang betul bagi memperolehkan kejayaan dalam menyelesaikan misi mereka.

Lebih menarik lagi, filem Charlie’s Angels kali ini bakal menimbulkan pelbagai perkara baru yang akan membakar semangat anda sebagai seorang wanita. Lebih menarik lagi, dalam cerita ini bakal membuatkan anda teruja dan kagum dengan sikap 3 orang gadis yang lincah ini dalam menyelesaikan setiap tugasan yang diberi.

Noah Centineo sebagai Langston dan Ella Balinska sebagai Jane dalam filem Charlie’s Angels.

Yang paling penting, setiap hasil kerja mereka tip top sehingga mampu memperdayakan kaum lelaki sehingga jejak mereka tidak dapat dihidu.

Jika anda masih tak percaya, filem ini akan membawa satu semangat yang berkobar-kobar dalam golongan wanita. Anda tonton sahaja trailer filem terbaru Charlie’s Angels dan anda akan dapat rasakan sendiri yang pemilihan tiga orang gadis ini bukan calang calang. Sekali gus, akan membuatkan anda lebih bersemangat untuk menonton jalan cerita seterusnya.

Tak sabar pula, nak tonton cerita terbaru Charlie’s Angels yang dilakonkan oleh pelakon-pelakon hebat ini serta pengarahnya sendiri.

Kristen Stewart, Naomi Scott, Ella Balinska dan Elizabeth Banks antara pelakon utama dalam filem ini


“Saya Tak Jual Tubuh Untuk Tarik Penonton Ke Pawagam”

Tampil tidak berbaju dalam salah satu babak filem lakonannya yang bakal ditayangkan November ini, Hairul Azreen menafikan dakwaan sengaja ‘menjual’ tubuh badannya yang sasa untuk melariskan filem tersebut.

Menurut Hairul, babak dia menayang tubuhnya itu adalah demi memenuhi tuntutan watak semata-mata serta atas permintaan pengarah filem itu sendiri dan tiada niat lain.

“Maaf, saya tidak jual tubuh sasa sebaliknya mahu jual babak aksi untuk menarik penonton ke pawagam. Babak tidak berbaju itu dibuat untuk adegan pertarungan yang dipaparkan dalam filem ini.

“Saya hanya ikut arahan pengarah yang mahu babak tidak berbaju bagi memantapkan jalan cerita,” katanya kepada Harian Metro.

Meskipun mengalami kecederaan ketika penggambaran, Hairul memberitahu dia tidak pernah serik. Hairul turut meluahkan rasa bangga dapat bekerjasama dengan pengarah lagak ngeri terkenal Indonesia yang pernah membintangi filem John Wick, Yayan Ruhian.

“Saya bayangkan diri ini seperti Keanu Reeves yang berdiri di samping Yayan dalam filem hollywood itu. Yayan sangat bagus dan banyak beri tunjuk ajar ketika babak aksi. Malah, dia sangat merendah diri meski sangat terkenal,” katanya.

Rasanya tak salah jika tayang badan untuk filem aksi, jika ada yang kurang senang mungkin kerana mereka iri hati dengan tubuh sasa Hairul.


Ini Antara Hasil Video Dan Gambar Dari Telefon Pintar Kegilaan Neelofa, Oppo Reno2

OPPO Reno 2 series edisi terbaru telah pun dinaik taraf kepada ciri yang lebih baik bagi mengikut kehendak penggunanya. Bukan sahaja mempunyai reka bentuk yang lebih elegan, OPPO Reno 2 series ini kembali dengan ciri-ciri unggul yang bakal membuatkan anda menyesal jika tidak memiliki telefon kesukaan selebriti terkenal seperti Neelofa.

Reno 2 series ini dilengkapi dengan empat kamera belakang yang menyokong Ultra Dark Mode dan Ultra Steady Video. Anda bakal jatuh cinta dengan setiap inci kecanggihan yang ada pada telefon pintar ini. Nak tahu apa kecanggihannya, nah kami belanja anda beberapa kecanggihan yang meletop pada OPPO Reno 2 series.

Dengan kuasa 5x hybrid zoom yang terdapat dalam mod OPPO Reno2 ini membolehkan anda untuk rakam memori terindah bersama insan tersayang meskipun dalam keadaan jarak jauh.

Bagi anda yang gemar merakam video sangat sesuai jadikan OPPO Reno2 sebagai pilihan anda. Reno2 kali ini dilengkapi dengan 5x zoom hybrid dan 20x zoom digital untuk rakaman gambar yang lebih ultra kualiti tinggi meskipun dalam keadaan jarak yang jauh.

Bila bercakap bab video, OPPO Reno2 ini memang paling awesome kerana ia dilengkapi dengan Ultra Steady Video yang mampu mengurangan bunyi semasa rakaman berlangsung.

Ultra Steady Video ini akan bertindak menstabilkan video yang diambil semasa jogging, ski, berbasikal, menunggang motosikal atau pun semasa anda menaiki roller coaster. Dengan kuasa Electronic Image Stabilization (EIS) dan Optical Image Stabilization (OIS) yang mengimbangi pergerakkan.

Lebih menarik lagi, dengan kecanggihan ini anda boleh merakam video dengan kadar bunyi yang sangat perlahan. Jadi jangan bimbang bunyi-bunyi yang tidak diundang akan masuk kedalam video anda ketika rakaman berlangsung!

Yang menariknya mengenai telefon pintar Reno2 ini adalah kesan bokeh/kabur pada latar belakang video yang boleh digunakan pada kamera hadapan mahupun kamera belakang. Kiranya anda boleh jadikan latar belakang lebih kabur supaya objek lebih kelihatan semasa merakam video nanti.

Bukan itu sahaja, mikrofon yang terdapat dalam telefon pintar ini juga boleh menyekat kebisingan background dan menjadikan suara manusia lebih mudah didengar semasa penggambaran.

Dengan adanya audio zoom mode anda boleh tingkatkan kesan bunyi objek apabila zoom nanti. Mode ini sangat sesuai untuk anda gunakan semasa merakam memori dalam keadaan angin kencang mahupun jalan yang sibuk dengan kebisingan kenderaan.

Jika anda melakukan rakaman pada waktu malam sekali pun OPPO Reno2 masih mampu merakam setiap objek yang ada. Anda hanya perlu gunakan Ultra Dark Mode sahaja.

On sahaja mode ini, pastinya setiap video anda akan lebih berkualiti meskipun rakam dalam keadaan cahaya yang kurang.

Lebih menarik lagi, dengan menggunakan OPPO Reno2 ini anda juga boleh dapatkan gambar dalam jarak yang dekat dengan lebih sempurna dan tajam hanya dengan menggunakan Ultra Marco Mode dengan kuasa close up yang meletop!

Tidak hanya tertumpu kepada OPPO Reno2, OPPO juga mengeluarkan OPPO Reno2 F yang sudah semestinya mempunyai kelebihannya yang tersendiri. Anda pasti ingin tahu apa perbezaannya kan? Tak mengapa, ini kami bagi anda perbezaan dalam bentuk jadual untuk memudahkan anda membuat keputusan semasa membeli!

Ha, semuanya kami dah bagi. Tunggu apa lagi, cepat-cepat lah order telefon pintar pilihan ramai ini.

Tak susah anda hanya klik di sini untuk jadikan telefon pintar ini salah satu koleksi gadjet anda. Maklumat lanjut layari laman rasmi OPPO.


Intan Najuwa Padam Gambar, Unfollow Tunang Di Instagram?

Nampaknya masih belum reda lagi kontroversi terpalit Intan Najuwa dan Zul Ariffin apabila foto mesra mereka tersebar di media sosial. Malah, tunang Intan iaitu Razrul Anwar Rulis enggan mengulas mengenai foto mesra berkenaan.

Lebih panas, apabila hasil pemerhatian mendapati Intan telah pun memadam beberapa keping fotonya bersama tunang di Instagram. Hanya satu gambar sahaja yang ditinggalkan dimana Intan memberitahu dia menyayangi tunangnya.

Please be good when I’m not around. I hate being far from you. But I understand, we are working hard to achieve our life goals. Love you always!

A post shared by  Intan Najuwa, 22 (@intannajuwa) on Sep 10, 2019 at 10:55pm PDT

Lebih menimbulkan tanda tanya apabila Intan dan tunangnya tidak lagi mengikuti antara satu sama lain di Instagram.

Setakat ini, Intan masih lagi mengunci mulut dan tiada kenyataan lanjut daripada pihaknya berhubung foto berkenaan.  Apa pun diharap hubungan mereka baik-baik sahaja, biasalah banyak dugaan semasa bertunang.


Jawab Persoalan Netizen, Alif Satar Kongsi Video Solat

Sekali lagi bergelar Ironman Langkawi 2019 apabila berjaya menamatkan cabaran dalam masa 15 jam, rata-rata netizen memuji kesungguhan dan mengagumi kekuatan fizikal pelakon dan pengacara Alif Satar.

Namun, ada netizen mempersoalkan bagaimana Alif menunaikan solat jika 15 jam berada di acara tersebut. Sebelum ini, Alif sudah pun menjelaskan pihak penganjur turut menyediakan tempat khas untuk umat Islam menunaikan kewajipan mereka.

Nampaknya, segala persoalan netizen akhirnya terjawab apabila Alif berkongsikan video bagaimanapun dia menunaikan solat dan mengambil wudhuk ketika perlumbaan.

surprise!:) didn’t want you guys to wait too long.. so here it is, the last episode. Just wanna say thank you to all of you for being part of my Ironman Malaysia 2019 journey.. I hope it has inspired you to go further than you can ever imagined.So go on guys.. where do we go from here? UP!?? p/s thank you to my @shutterspeak.my team and @cglah from Ironman Malaysia. FULL VIDEO ON MY YOUTUBE CHANNEL. LIKE, COMMENT & SUBSCRIBE

A post shared by  Alif Satar™? (@alifsatar) on Nov 11, 2019 at 5:52pm PST

Perkongsian dan pengarangan Alif itu mendapat pujian ramai netizen termasuk rakan-rakan artis. Malah, Mat Redho turut mengatakan solat itu perkara mudah dan tidak sepatutnya netizen bertanyakan tentang hal itu.

Ada yang mengatakan, Alif Satar boleh dijadikan sebagai contoh baik kepada masyarakat terutamanya anak muda. Tidak kurang juga, ramai yang menjadikan Alif sebagai inspirasi serta mengatakan inilah ironman yang sebenar.


Tauke Jambu Dipuji Pertahankan Aliff Aziz

Sejak semalam kecoh mengenai Aliff Aziz ditahan polis kerana mengganggu ketenteraman di tempat awam ketika dalam keadaan mabuk. Malah, tular satu rakaman video dimana pelakon itu bergelut dengan pihak polis.

Susulan isu tersebut, ramai netizen mengecam bekas suami Bella Astillah itu. Bagaimanapun, pelawak Tauke Jambu tampil mempertahankan Aliff Aziz serta mempersoalkan tindakan netizen yang menghentam tanpa mengetahui perkara sebenar.

Malah, Tauke turut memberitahu walau pun ramai yang menghentam serta mengecam Aliff, dia akan menjadi perisai buat pelakon dan penyanyi itu.

Perkongsian Tauke itu mendapat perhatian netizen yang memuji ikatan persahabatan mereka yang kekal utuh walaupun apa yang terjadi. Malah netizen juga turut menyelar komen negatif terhadap Aliff kerana diri sendiri pun belum sempurna.

Dalam pada itu, ramai netizen mendoakan diberikan hidayah serta berubah ke arah lebih baik dan dipermudahkan segala urusan.


Netizen Tegur Jejai Cium Mulut Anak Perempuan

Meskipun sudah bercerai, namun hubungan Fasha Sandha dan bekas suami, Rizal Ashram Ramli atau lebih dikenali sebagai Jejai masih baik demi anak-anak. Malah, ramai yang mengagumi hubungan baik mereka yang bersama-sama menyambut hari lahir anak.

Baru-baru ini, Fasha dan Jejai menyambut ulang tahun kelahiran anak perempuan mereka, Putri Raysha Jemaima yang genap usia lima tahun. Memang meriah sekali dan seronok melihat keluarga besar ini.

BACA: Jejai & Aidil Kongsi Tarikh Lahir, Fasha Anggap Satu Kebetulan

Bagaimanapun, salah satu foto dikongsikan menjadi perhatian netizen memaparkan Jejai dilihat mencium mulut anak perempuannya itu. Rata-rata netizen menegur serta berpendapat tindakannya itu tidak manis seolah mengikut budaya barat.

Malah, netizen turut menegur Fasha supaya tidak membenarkan perkara itu berlaku lagi walaupun antara ayah dan anak. Kata netizen lagi, sayang anak dah betul tetapi jangan mengajar cium di mulut.


“Dek Bisikan Syaitan Iblis, Aku & Anak Semakin Jauh”

Umum mengetahui kemelut rumah tangga Sharnaaz Ahmad dan Noor Nabila masih tiada kesudahan lagi. Malah, Sharnaaz juga sering memuat naik perkongsikan luahan rasa rindu terhadap anaknya, Jebat Jayden.

Menerusi Insta Story, Sharnaaz meluahkan semakin hari dia merasakan dirinya semakin jauh dengan anak kesayangannya itu. Malah, Sharnaaz turut terkilan dengan pihak yang ingin memisahkan mereka.

“Selamat malam sayang ba Jebat Jayden. Dek bisikan syaitan dan iblis, kita makin jauh. Tapi seinci cek tak pernah jauh dari minda dan hati ba. My life, my power, my boy,” tulisnya.

Terdahulu, Sharnaaz meluahkan rasa sedih apabila terlepas melihat perkembangan terkini anaknya, Jebat Jayden. Menurut Sharnaaz, dia tidak dapat melihat proses Jebat belajar berjalan depan matanya sendiri.

Terdahulu, Nabila menfailkan perceraian terhadap Sharnaaz Ahmad pada 27 Ogos lalu. Namun, Sharnaaz menolak dan tidak bersetuju dengan tuntutan cerai isterinya kerana ingin menyelamatkan rumah tangga mereka yang dibina sejak dua tahun lalu.


Aeril Zafrel Kini Duta Redmi Note 8 Pro Dengan Kuasa Kamera 64MP Yang Pertama Di Malaysia

Bagi peminat tegar telefon pintar anda pastinya akan selidik sehabis mugkin sesebuah telefon sebelum membelinya. Kami percaya situasi sebegini akan terjadi pada anda. Tetapi dengan Redmi Note 8 Pro ini anda tak perlu risau lagi. Hampir keseluruhan kelebihan yang anda mahu ada pada Redmi Note 8 Pro. Malah lebih banyak peningkatan kecanggihan. Soal harga, jangan bimbang, harga masih murah!

Tak percayakan, harga sama tapi lebih canggih dan lebih WOW. Ini antara buktinya jom layan.

Ha, bagi yang gemar muat turun game atau sebarang aplikasi yang banyak tu, anda harus mempunyai sistem penyimpanan yang besar seperti Redmi Note 8 Pro.

Jika anda miliki Redmi Note 8 Pro anda boleh muat turun apa sahaja aplikasi tanpa risaukan storage akan penuh. Ini semua gara-gara Redmi Note 8 Pro dilengkapi dengan memori lebih 6GB RAM, storan sehingga 128GB.

Jika nak dibandingkan dengan Redmi Note 8 yang hanya mempunyai keluasan memori sebanyak 4GB RAM dan 128GB ROM sahaja.

Sistem pengecasan Redmi Note 8 Pro ini mampu buatkan anda say bye-bye kepada power bank anda. Bateri sebesar 4500 mAh  ini sudah mampu bertahan lebih pada sehari. Ternyata telefon pintar Redmi Note 8 Pro ini lebih awesome jika nak dibandingkan telefon pintar yang lain.

Lebih menarik lagi telefon pintar Redmi Note 8 Pro ini menggunakan fast charging  18W. Anda sudah tak perlu tunggu lama semasa pengecasan untuk pastikan bateri telefon anda penuh.

Kuasa kamera Redmi Note 8 Pro yang bakal menjadi kegilaan anda ini sangat hebat dan best untuk anda tangkap berapa banyak gambar OOTD anda. Mana tidaknya telefon pintar Redmi Note 8 Pro ini dihadiri dengan empat kamera belakang yang terdiri daripada kamera ultrawide 8 MP, kamera makro 2 MP, kamera depth sensor 2MP, dan kamera utama 64MP. Kamera 64MP ini menggunakan sensor Samsung.

Redmi Note 8 Pro juga dilengkapi dengan kamera selfie 20 MP. Kamera selfie Redmi Noted 8 Pro ini lengkap dengan kuasa HDR dan panorama serta mampu merakan video sehingga 1080p 30fps.

Menariknya kali ini, Redmi Note 8 Pro yang dikuasakan dengan sistem prosesan Android 9.0 (Pie) MIUI 10 ini hadir dengan bentuk yang lebih menawan dan lebih trendy mengikut citarasa pengguna. Yang paling best bahagian depan dan belakang telefon pintar ini diperbuat daripada gorilla glass 5 yang lebih tahan lama dan dilengkapi dengan 500 nits max brightness dan kuasa HDR.

Peminat movie anda pasti akan jatuh cinta dengan paparan skrin Redmi Note 8 Pro yang dilengkapi skrin 6.53 IPS LCD  dengan keluasan sebesar 84.9%.

Redmi Note 8 Pro ini juga dijana oleh MediaTek Helio G90T yang membolehkan kaki game bermain sepuas hati dan lebih laju berbanding dahulu.

Anda jangan tak tahu, Master Ramen juga menggunakan Redmi Note 8 Pro untuk bermain permainan PUBG dan hasilnya keputusannya meletop!

Selain, Master Ramen ramai juga yang menggunakan Redmi Note 8 Pro untuk lengkapkan lagi gaya harian mereka. Antaranya Galdish Chan yang jatuh cinta dengan kuasa kamera Redmi Note 8 Pro.

6. Sistem Audio Yang Sedap Didengar

Lepas ini anda dah tak perlu risau bila tiba masa untuk cakap telefon dengan boyfriend atau girlfriend anda. Sistem audio Redmi Note 8 Pro ini menggunakan pembesar suara yang lebih kuat dengan ciri pembersihan auto. Best kan?
7. Harga Tetap Murah

Semua kecanggihan yang anda mahukan ada pada telefon pintar Redmi Note 8 Pro yang lebih awesome. Yang pastinya harga masih murah meskipun banyak kecanggihan telah dipertingkatkan. Jika anda masih tak percaya Redmi Note 8 hanya bermula dari harga RM599 manakala Redmi Note 8 Pro pun masih dijual dengan harga yang masih murah iaitu bermula dari RM1099.
Menarik kan? Telefon lebih canggih dari dulu tetapi harga sama. Ini yang ramai penggemar gadjet nanti-nantikan. Jadi apa tunggu lagi, jangan lepas peluang untuk dapatkan telefon pintar Redmi Note 8 Pro ini sekarang.
Maklumat lanjut layari laman rasmi ini. Manakala untuk pembelian telefon pintar ini anda boleh terus terjah Lazada, Shoppe mahupun Mi Store.


“Boleh Ke Terima Status Saya Janda Anak Satu?”

Hangat diperkatakan gosip cintanya dengan penyanyi Khai Bahar, Siti Nordiana berkata dia bukan tidak mahu berkahwin lagi, tetapi memikirkan penerimaan keluarga bakal mentua terhadap statusnya membuatkannya berat hati.

Menurut Nana, dia tidak boleh mengambil mudah dalam soal cinta kerana banyak hati yang perlu dijaga terutama keluarga belah lelaki sama ada mereka boleh menerima atau tidak status janda anak satu yang dipegangnya.

“Selain penerimaan anak tunggal saya, apa yang selalu difikirkan jika nak berkahwin baru ialah status diri sebagai janda anak satu.

“Sejujurnya, bolehkah keluarga lelaki yang sukakan saya itu terutama ibu bapanya terima status janda anak satu yang saya galas selama ini,” katanya kepada Harian Metro.

Pernah gagal dalam perkahwinan terdahulu, Nana berkata cinta sahaja tidak cukup layak untuk membina rumah tangga kerana restu ibu bapa dan keluarga sangat penting dalam sesebuah perkahwinan.

“Restu ibu bapa dalam perkahwinan sangat penting. Apatah lagi, untuk saya yang pernah gagal dalam perkahwinan yang lalu.

“Saling mencintai dan menerima di antara saya dengan bakal pasangan sahaja tidak cukup untuk kami layak membina rumah tangga,” katanya.


Alyah Dituduh Biadap Pulang Sebelum Konsert GV Berakhir

Siapa yang menonton Gegar Vaganza semalam, pasti ramai tahu Datin Alyah dijemput sebagai penyanyi undangan. Bagaimanapun, kecoh apabila seorang netizen mempersoalkan tindakanya meninggalkan konsert ketika masih lagi bersiaran langsung.

Malah, individu tersebut turut menyifatkan perbuatannya itu biadap. Bengang dengan tuduhan tersebut, Alyah menyelar netizen tersebut yang menuduh tanpa usul periksa. Alyah memberitahu kehadirannya adalah memenuhi undangan persembahan dan perlu pulang awal kerana ada urusan lain.

“Saya nak tanya awak? Siapa yang lebih biadap dan kurang ajar? Orang yang sudah menjalankan kerjanya dan harus meninggalkan majlis kerana harus menghantar anak saudaranya pulang sebab esok sekolah.

“Atau orang seperti awak (yang biadap)? sebab membiadapkan orang tanpa usul periksa, teks guna akal bukan guna hasad dengki,” katanya.

Rata-rata pengikutnya bersetuju dengan jawapan balas Alyah itu dan sudah tentu penyanyi itu mempunyai alasan tersendiri perlu pulang awal sebelum rancangan berakhir.

Apa pun netizen janganlah terburu-buru membuat sesuatu tuduhan tanpa mengetahui kesahihannya bimbang ianya nanti memakan diri.  Terlajak perahu boleh diundur, terlajak kata buruk padahnya.


Sharifah Sakinah Dikecam Bawa Pelajar Tahfiz Tonton Wayang

Sabtu lalu seluruh umat Islam menyambut hari kelahiran Nabi Muhammad SAW. Seperti kebiasaannya, saban tahun acara seperrti perarakan dan ceramah diadakan bagi meraikan sambutan hari Maulidur Rasul.

Namun, berbeza dengan pelakon Sharifah Sakinah membawa sekumpulan pelajar tahfiz menonton wayang bersama dengannya. Bukan itu saja, Sakinah turut membelanja semua pelajar tahfiz tersebut menikmati makanan segera.

Sakinah turut berkongsikan fotonya bersama kesemua pelajar tahfiz berkenaan dan jelas terpancar kegembiraan di wajah mereka.

Bagaimanapun, niat Sakinah untuk menggembirakan anak-anak tersebut dipersoal dan dikecam netizen. Malah, ada yang mengatakan tidak sesuai membawa pelajar tahfiz ke tempat tersebut.

Tidak kurang juga ada yang mengatakan banyak lagi aktiviti yang boleh menggambarkan kebesaran Allah serta mendoakan agar pelakon itu diberi hidayah.

Meskipun dikecam, ramai netizen mempertahankan pelakon itu serta memintanya supaya tidak mengendahkan kritikan negatif. Tidak hanya berdiam diri, menerusi Insta Story, Sakinah dilihat membalas kritikan netizen.


“Berkat Doa Orang Ramai, Aliff Okay” – Ibu Aliff Aziz

Sejak semalam kecoh satu video tular di media sosial mengenai pelakon kontroversi Aliff Aziz yang ditahan polis di Singapura kerana didakwa mengganggu ketenteraman di tempat awam dalam keadaan mabuk.

Bagaimanapun, Aliff dipercayai sudah pun dibebaskan. Menerusi satu perkongsian yang dimuat naik oleh ibunya, S Hafiza Basharahil di Instagram sebentar tadi memberitahu keadaan Aliff kini bertambah baik serta menjelaskan apa yang terjadi pada anaknya itu ada sebab tertentu.

“Kepada yang bertanya mengenai anak saya, alhamdulillah berkat daripada doa orang ramai, dia okey. Selepas berjumpa anaknya malam tadi, Insya-Allah dia bertambah baik.

“Saya percaya setiap apa yang terjadi dalam hidup kita pasti ada sebabnya dan Allah saja yang tahu. Dengan rasa rendah hati, saya ingin berterima kasih atas setiap doa anda. Ia sangat berharga,” katanya.

Terdahulu, tular satu video memaparkan pelakon itu ditangkap polis di Singapura. Dalam rakaman tersebut, Aliff dilihat bergelut dengan anggota polis dan kedengaran dia menghubungi bapanya untuk mendapatkan bantuan.

Malah, bekas suami kepada Bella Astillah itu juga turut menjerit-jerit memberitahu bapanya menerusi telefon bahawa ada orang sedang memukulnya.


Tayang Kereta Mewah, Shuib Tiada Niat Menunjuk

Jika anda pengikut Instagram Shuib Sepahtu, pasti dapat lihat beberapa gambarnya bersama kereta mewah. Bagaimanapun, tindakannya itu mengundang rasa tidak senang apabila ada yang menempelak selebriti itu yang disifatkan riak dan suka menunjuk.

Malah, ada yang tidak selesa dan berasakan Shuib bagaikan terikut-ikut sesetengah pihak yang sengaja mahu menayang kemewahan mereka di laman sosial. Dia ketika hubungi berkata, niatnya hanya mahu berkongsi minatnya terhadap kereta berkenaan.

“Bukan niat saya menunjuk-nunjuk, tapi berkongsi apa yang memang saya suka. Kalau ada yang tidak suka atau tak selesa, jangan follow saja saya,” kata penyampai radio Hot FM itu.

Media sebelum ini pernah menebak dirinya sebagai jutawan, namun Shuib merendah diri dan menafikan perkara itu. Hakikatnya deretan koleksi kereta mewah yang dipaparkan dalam muat naik di platform laman sosialnya, dia memang berada pada tahap yang sangat selesa.

“Saya minat dan apabila minat saya berusaha serta bekerja keras. Apa yang saya buat adalah untuk memotivasi diri saya.

Antara gambar yang bertebaran di laman sosial ialah Shuib bersama koleksi kereta mewah seperti Mc laren 650s, Porsche GT4, Camaro Chevrolet, Mustang dan Dodge Challenger SRT.

Carian di laman web menunjukkan harga kereta berkenaan mencecah lebih jutaan ringgit mengikut pasaran.

Setiap perkongsi muat naik kereta itu turut mendapat reaksi rakan artis yang rapat dengannya seperti Nabil Ahmad dan Zizan Razak. Perkongsian itu juga mendapat lebih 200 ribu tontonan dan hampir 100 ribu tanda suka. (rtky/h)


Aliff Aziz Ditangkap Ganggu Ketenteraman Awam Ketika Mabuk

Nampaknya, Aliff Aziz sekali lagi mencetuskan kontroversi apabila pelakon dan penyanyi itu ditahan oleh pihak polis kerana mengganggu ketenteraman di tempat awam ketika dalam keadaan mabuk. Malah, tular satu rakaman video dimana pelakon itu bergelut dengan pihak polis.

Memetik laporan Berita Mediacorp, Pasukan Polis Singapura (SPF) mengesahkan penangkapan terbabit selepas pelakon itu didapati bergaduh dengan seorang lelaki kira-kira jam 6.40 pagi Ahad di kawasan Orchard Road.

“Walaupun diarahkan supaya bertenang dan meleraikan pergaduhan itu, Aliff yang nafasnya berbau arak, enggan memberikan kerjasama dan terus mencetuskan kekecohan

“Menurut polis lagi, Aliff juga bergelut dengan pegawai bertugas ketika mereka cuba menggari tangannya. Bagaimanapun siasatan polis masih dijalankan,” lapor portal terbabit.

Aliff kemudian ditangkap di bawah Seksyen 14(2)(b) Akta Kawalan Arak kerana mengganggu ketenteraman awam ketika mabuk.


Tunang Enggan Komen Foto Mesra Intan Najuwa, Zul Ariffin

Nampaknya, foto mesra mandi laut antara Intan Najuwa dan Zul Ariffin masih lagi menjadi bualan ramai. Lebih mencetuskan kontrvoversi apabila pengarah drama tersebut, Osman Ali menegaskan aksi mesra dalam foto berkenaan tiada dalam drama.

Rata-rata netizen menyifatkan aksi kedua pelakon itu keterlaluan lebih-lebih lagi dengan status Intan yang sudah pun bergelar tunangan orang. Susulan itu, ramai yang menantikan kenyataan daripada tunang Intan berhubung kontroversi tersebut.

Bagaimanapun, tunang kepada Intan Najuwa iaitu Razrul Anwar Rulis enggan mengulas mengenai foto mesra itu serta berpendapat sesiapa sahaja berhak memberikan pendapat mereka mengenai isu berkenaan.

“About the photos? Sorry, saya tiada apa nak komen. This is free country. People can talk what they want. Saya tak nak tambah-tambah komen. Nanti lagi macam-macam,” katanya kepada mStar Online.

Terdahulu, Osman Ali dan menafikan dakwaan kononnya gambar itu sebahagian daripada gimik. Malah jelasnya lagi, tiada langsung babak aksi mesra itu dalam adegan drama.

Intan dan Razrul bertunang dalam sebuah majlis di Johor Bahru pada 18 Ogos lalu bersempena dengan hari jadi pelakon itu yang ke-22.


Jualan Hebat Online Terbesar 11.11 Universal Traveller Dengan Promosi Gila & Diskaun Sehingga 85% Dengan Harga RM99 Sahaja!

Hujung tahun begini, ramai sudah mula merancang cuti tahunan mereka setelah penat setahun bekerja. Ramai sebenarnya yang memilih untuk bercuti dalam dan luar negara untuk merehatkan badan dan minda yang kepenatan.

Tiket penerbangan sudah dibeli, bilik hotel sudah ditempah kini tiba masa anda untuk membeli belah barangan keperluan percutian yang dinanti-nantikan selama ini.

Universal Traveller sebuah jenama popular di Malaysia bakal menawarkan jualan online 11.11 yang terbesar selama lima hari bermula 10 November 2019 sehingga 14 November 2019 ini. Anda boleh berbelanja sakan untuk bagasi atau luggage dan juga jaket musim sejuk idaman anda.

Bersempena jualan online 11.11 ini, Universal Traveller tawarkan luggage serendah RM99 sahaja. Luggage URBANlite CONTI, LEDGE, RUBIK dan TRAPEZ bersaiz 20″ dengan tiga pilihan warna ini hanyar RM99 sepanjang jualan online 11.11 ini. Murah bukan?

Tidak cukup dengan satu luggage? Universal Traveller turut tawarkan dua URBANlite CONTI bersaiz 20″ pada harga lebih murah RM199 — 82% lebih murah dari harga asal. Tawaran ini hanya hadir setahun sekali yang mana anda tidak boleh lepaskan.

Jika anda perlukan dua luggage dengan saiz berbeza, Universal Traveller tawarkan URBANlite CONTI bersaiz 20″ dan 24″ pada harga hanya RM199 manakala kombinasi URBANlite CONTI bersaiz 20″ dan 28″ dijual pada harga murah hanya RM219.

Kedua dua pakej tawaran ini akan hadir dengan Luggage Strap, Combi Lock dan Luggage Tag secara PERCUMA dengan setiap pembelian. Sudahlah murah sehingga 84% OFF, ada pula hadiah percuma untuk anda bawa pulang.

Mahukan ketiga-tiga saiz luggage URBANlite CONTI? Tiada masalah, Universal Traveller tawarkan pakej luggage bersaiz 20″, 24″ dan 28″ pada harga hanya RM269 sahaja. Pembelian pakej tiga luggage ini akan disertama Waterproof Foldable Bag dan 2 Luggage Tag secara PERCUMA!

Universal Traveller turut menawarkan koleksi lain dari URBANlite seperti LEDGE Collection, TRAPEZ Collection dan RUBIK Collection bermula pada harga RM99 untuk semua saiz 20″, 24″ dan 28″.

Jika anda mencari jenama premium, Universal Traveller tawarkan promosi hebat untuk jenama Airways di mana anda akan terima 1 luggage secara PERCUMA dengan setiap pembelian luggage jenama Airways. Bukan itu sahaja, setiap pembelian juga layak untuk bawa pulang Waterproof Foldable Bag dan Luggage Tag secara PERCUMA!

Kepada anda yang merancang bercuti ke negara sejuk pada hujung tahun ini bersama yang tersayang, inilah masa untuk mencari jaket yang sepadan. Universal Traveller tawarkan 2 jaket musim sejuk pada harga RM299 sahaja.

Pelbagai jenis jaket musim sejuk yang anda boleh pilih sepanjang jualan online 11.11 Universal Traveller kali ini. Pilih sahaja mana yang anda minat, harganya kekal RM299 untuk dua pasang — satu untuk anda, satu untuk yang tersayang.

Universal Traveller turut tawarkan harga menarik untuk wanita, Ladies Padded Jacket yang mampu menahan sejuk sehingga suhu beku pada harga RM499 untuk dua pasang dan setiap pembelian akan disertakan scarf cantik secara PERCUMA!

Jika anda merancang untuk bercuti ke negara dengan suhu di bawah paras beku, Universal Traveller tawarkan thermal wear yang mampu tahan suhu sehingga -20 degree Celcius pada harga RM149 sepasang.

Bersedia untuk lebih penjimatan bersempena dengan jualan online 11.11 Universal Traveller ini? Jika anda mendaftar buat kali pertama di Universal Traveller, gunakan kod UTWEL20 untuk rebat segera bernilai RM20 untuk pembelian RM200 ke atas.

Anda juga boleh masukkan kod DOUB1111 untuk rebat segera bernilai RM11 untuk pembelian RM111 dan ke atas dan juga kod DOUB1150 untuk rebat segera RM50 untuk pembelian minima RM300 dan ke atas.

Sudahlah tawaran harga Universal Traveller paling murah ketika tempoh jualan ini, ada pula kod khas yang anda boleh gunakan untuk mengurangkan lagi harga pembelian anda. Memang berbaloi bak kata orang.

Bukan itu sahaja, anda berpeluang untuk menang hadiah hebat bernilai RM5,000 dengan pembelian minima RM299 di jualan online 11.11 Universal Traveller. Mungkin anda boleh bawa pulang lebih banyak kelengkapan bercuti dengan Universal Traveller.

Tunggu apa lagi, layari laman web rasmi Universal Traveller di universaltraveller.com dan mula berjimat dengan jualan online 11.11 Universal Traveller!


“Sebaiknya Zul, Intan Bernikah Sahaja” – Pu Syed

Nampaknya foto mesra antara Zul Ariffin dan Intan Najuwa sedang bermandi-manda masih lagi menjadi bualan ramai. Lebih panas, apabila pengarah drama tersebut, Osman Ali menegaskan aksi mesra dalam foto berkenaan tiada dalam drama.

Foto tular itu turut mendapat perhatian Pencetus Ummah (PU) Syed yang menegur tindakan kedua pelakon itu bertentangan dengan syarak dan mencadangkan supaya kedua-dua pelakon itu berkahwin sahaja.

“Sebaiknya, kalian bernikah sahaja dan sudah pasti boleh lakukan apa sahaja secara halal namun tetap ada batasannya. Sebagai seorang Muslim, syarak ada menetapkan sesuatu yang halal dan haram.

“Apatah lagi kita semua mengatakan takut dihumban ke neraka dan ingin masuk ke syurga namun kita lakukan sebaliknya seolah-olah teringin ke neraka.

“Adakah terlalu murah perintah Allah dan larangan Allah ini sehingga kalian berani melanggarnya?” tulisnya.

Dalam pada itu, PU Syed turut menyeru Menteri Agama dan Jabatan Kemajuan Islam Malaysia (JAKIM) membuat garis panduan yang harus diikuti oleh golongan selebriti bagi membendung gaya hidup negatif.


Azar Azmi Dikecam Tayang Hisap Vape

Namanya meningkat naik selepas membintangi drama Nur 2, bagaimanapun baru-baru ini nama pelakon Azar Azmi menjadi bualan ramai dan dikecam teruk apabila memuat naik videonya sedang menghisap vape.

Difahamkan, video tersebut adalah untuk mempromosikan perniagaan rokok elektronik yang diusahakannya. Menurut Azar, perniagaan rokok elektronik itu bukan disebabkan ‘trend’ masa kini dan tiada halangan untuk wanita melakukannya meskipun perniagaan itu didominasi oleh kaum lelaki.

“Semua orang ada cara hidup tersendiri. Bagi saya, perkara ini normal kerana ramai orang yang hisap shisha sama seperti vape.

“Ini adalah perniagaan saya. Pada saya ia bukan disebabkan ‘trend’ kerana mentaliti saya berbeza dengan orang lain. Kalau lelaki boleh buat, tiada halangan untuk perempuan juga lakukan perkara yang sama.

“Ia terpulang kepada individu tersebut sebenarnya, selagi dia tidak melakukan perkara yang jahat seperti menipu, aniaya, mencuri dan mencaci,” katanya kepada Melodi baru-baru ini.

Dalam pada itu, Azar berkata dia tidak dapat menghalang orang daripada memberi pendapat mereka tersendiri mengenai isu berkenaan. Malah, Azar turut menyifatkan komen negatif itu perkara yang bagus.

“Masa penggambaran dilakukan memang saya berani mati. Sekali cuba sedap pulak perisa dia. Dah dapat sekali, dia nak dua dan nak lagi.

“Komen negatif itu bagus, saya suka baca. Mulut orang kita tidak boleh tutup, percakapan mereka tidak boleh dihalang.

“Dari 10 kebaikan, orang lebih nampak 1 keburukan. Apa pun, kaji dan selidik dulu, jangan anggap setiap perbuatan orang tersebut tidak baik,” katanya lagi.

Bagaimanapun, difahamkan video tersebut sudah pun dipadamkan daripada akaun Instagram Azar. Mungkin banyak sangat kecaman diterima daripada netizen.


Dini Schatzmann Akui Sudah Bawa Janna Nick Jumpa Ibu

Ramai peminat teruja apabila Janna Nick mengakui dia kini sedang hangat bercinta dengan pelakon baru berdarah kacukan, Dini Azan Schatzmann. Janna memberitahu hubungannya dengan Dini mula serius sejak Jun lalu.

Sementara itu, Dini Schatzmann mendedahkan sudah beberapa kali membawa Janna berjumpa dengan ibunya. Bagaimanapun, Dini berkata dia belum lagi memikirkan untuk mengikat tali pertunangan dalam masa terdekat.

“Selepas beberapa bulan mengenali Janna dan personaliti dia secara serius, saya tiada masalah dan selesa saja untuk berkongsi mengenai kisah cinta kami kepada umum.

“Setakat ini Janna sudah berjumpa dengan ibu saya beberapa kali tetapi belum berjumpa dengan ayah lagi. Insyaallah, satu hari nanti.

“Mengenai rancangan untuk bertunang itu rasanya masih terlalu awal untuk kami kongsikan. Tapi kalau ada berita baik Insyaallah, akan kami kongsikan” katanya kepada mStar Online.

Dalam pada itu, Dini berkata dia tertarik dengan sikap Janna yang penyayang, lembut dan baik hati. Malah, Dini mengagumi Janna dimana pada usia muda sudah menjaga keluarga serta memikul tanggungjawab besar itu dengan baik.

“Pertama kali jumpa Janna pada Julai tahun lalu semasa shooting drama bersama. Ketika itu saya sudah tertarik dengan karakter Janna, personaliti dan cara dia bekerja.

“Apa yang peminat lihat sebenarnya personaliti Janna sangat-sangat berbeza dengan diri sebenar dia. Janna yang saya kenal sangat-sangat caring, lembut dan baik,” katanya.


“Setiap Kali Waktu Maghrib, Benda Itu Akan Usik Saya”

Sebelum ini kecoh mengenai status Remy Ishak yang memberi amaran kepada individu yang cuba menghantar sihir kepadanya dan juga keluarganya. Mengakui mengalami gangguan akibat perbuatan sihir, Remy berkata dia masih dalam tempoh rawatan.

Menurut Remy, dia tidak menyalahkan orang lain di atas dugaan yang menimpa dirinya kerana mungkin ada juga kesilapan datang dari dirinya sendiri dan perlu kuat melawan ujian tersebut.

“Mungkin apa yang berlaku ada juga kesilapan datang daripada diri sendiri dan saya tidak menyalahkan orang lain. Walaupun ujian ini terlalu berat saya harus melaluinya dan bangkit untuk melawan,” katanya kepada Harian Metro.

Remy berkata lagi, dia masih lagi diganggu dan akan menjadi lemah selepas waktu Subuh sehingga waktu Asar. Ujarnya lagi, gangguan tersebut membuatkan dirinya seperti orang lain.

“Sehingga kini saya masih diganggu terutamanya pada waktu Maghrib apabila hendak solat benda itu akan mengusik saya.

“Keadaan saya jadi serba tidak kena dan apabila berada di tempat orang ramai kadang-kadang boleh jadi pemarah. Mujur masih ada agama dan itu yang membuatkan saya kuat untuk melawan,” katanya.

Terdahulu, Remy pernah berkongsi mengenai dirinya yang menjadi mangsa ilmu hitam. Remy berkata, pada awal dia menyangka mengalami kemurungan namun selepas keadaan semakin teruk dia bertemu ustaz untuk mendapatkan rawatan.


Pengarah Nafi Gimik, Adegan Itu Tiada Dalam Drama

Sejak semalam tular gambar mesra pelakon utama drama Setelah Ku Dimiliki, Zul Ariffin dan Intan Najuwa yang menimbulkan rasa kurang senang netizen. Malah, ada yang mendakwa gambar berkenaan adalah gimik untuk menaikkan rating drama tersebut.

Bagaimanapun, pengarah drama tersebut, Osman Ali mengakui sangat terkejut dengan gambar yang tular itu dan menafikan dakwaan kononnya gambar itu sebahagian daripada gimik.

Menurutnya lagi, dia tidak berada di lokasi ketika penggambaran montaj bulan madu membabitkan watak Adriz dan Sarra. Jelasnya lagi, tiada langsung babak aksi mesra itu dalam adegan drama.

“Saya berada di Kuala Lumpur kerana ada urusan dan tanggungjawab pengarahan untuk montaj berkenaan diserahkan kepada penolong pengarah, Jai Nadxaman.

“Apa pun, saya terkilan kenapa ada pihak sengaja nak sebar dan tularkan gambar berkenaan. Saya kalau boleh tidak mahu ada elemen sebegitu dalam drama.

“Bagaimanapun, saya sudah dapatkan kepastian daripada semua pihak yang terbabit di lokasi dan jelas tiada langsung penggambaran terbabit dalam adegan drama Setelah Ku Dimiliki,” katanya kepada Harian Metro.

Dalam pada itu, penolong pengarah Jai Nadxaman mengakui dia sebenarnya melakukan dua versi penggambaran bagaimanapun tidak menyelitkan adegan mesra seperti dalam gambar yang tular itu.

“Saya ‘shoot’ dua versi bagaimanapun babak masih sama iaitu hanya berlari berkejaran di tepi pantai. Saya terpaksa ‘shoot’ versi kedua kerana pantai versi pertama kurang menarik.

“Gambar mesra dalam laut itu tidak ada dalam ‘footage’ kamera kami dan saya tidak tahu apa-apa mengenai gambar berkenaan. Tidak ada adegan seperti itu dalam montaj bulan madu dirakamkan,” katanya.


“Nabil, Jihan Tak Pernah Pun Mesej Minta Maaf”

Hampir enam tahun Gegar Vaganza bersiaran, pasti ramai tahu pengacara rancangan tersebut iaitu Nabil Ahmad dan Jihan Muse sememangnya suka melawak. Malah, juri tetap rancangan tersebut, Datuk Ramli MS sering menjadi bahan usikan.

Bukan itu saja, penyanyi Datin Alyah juga turut terkena tempias usikan mereka. Bagaimanapun, Alyah memberitahu dia tidak kisah mahupun terasa hati dengan usikan dua pengacara itu.

“Macam musim kali ini baru minggu pertama saya tengok. Selebihnya saya ada kerja. Tapi saya dapat banyak mesej peribadi (DM) di Instagram. Jadi dapat tahu dari situ mereka membahan atau mengenakan saya.

“Tak pernah berasa geram atau marah pun. Sebab sudah enam tahun kena perkara sama. Macam-macam mereka cakap, tapi saya di rumah okey saja.

“Kadang saya tanya juga Tok Ram, kenapa nak kena buat macam tu. Dia cakap, benda macam itu jangan ambil hati. Saya sebenarnya malas ambil tahu pun hingga tak tahu nak beri reaksi apa. Mungkin sebab sudah biasa kan,” katanya kepada Harian Metro.

Dalam pada itu, Alyah berkata Nabil dan Jihan tidak pernah menghantar mesej untuk memohon maaf kerana dia menganggap bahawa mereka sekadar begurau. Ujarnya lagi, dia okay sahaja dan tidak sesekali menyimpan dendam.

“Nabil dan Jihan tak pernah pun mesej untuk cakap maaf. Sebab saya anggap mereka bergurau. Saya kenal Nabil sejak dia dalam Raja Lawak lagi. Kalau diberi peluang balas balik, banyak saya boleh buat. Tapi itu kerja mereka, jadi saya biar saja.

“Saya juga tak ambil hati atau simpan dendam. Cuma orang sekeliling banyak beri tekanan, sedangkan saya okey saja,” katanya.


Foto Babak Panas Zul Ariffin, Intan Najuwa Tersebar

Meskipun drama lakonan Zul Ariffin bersama Intan Najuwa baru saja disiarkan di kaca televisyen, namun ramai yang memuji keserasian kedua pelakon itu yang dilihat nampak ‘real’.

Sebelum ini kecoh apabila tular gambar Intan berpeluk dengan Zul Ariffin di atas kapal menimbulkan rasa kurang senang netizen memandangkan status pelakon wanita itu yang sudah pun bergelar tunangan orang.

Nampaknya nama Intan dan Zul itu sekali lagi hangat diperkatakan apabila tersebar beberapa foto terlebih mesra kedua pelakon itu di media sosial.

Foto tersebut memaparkan Zul mendakap erat heroinnya dengan aksi manja sambil bermandi-manda di pantai.

Terdahulu, Intan menjelaskan dia masih tahu menjaga batas sebagai tunangan orang dan gambar bersama Zul hanya untuk mempromosi drama lakonannya sahaja.

Apa pun, mungkin sahaja ini salah satu babak dalam drama mereka yang kini sedang ditayangkan di televisyen.


Sumber Istana Nafi Tengku Leon Zuriat Sultan Kelantan

Hampir lima bulan berahsia, bekas Ratu Cantik Rusia, Rihana Oksana mengotakan janjinya dengan memuat naik beberapa foto wajah anak sulungnya di akaun Instagram miliknya.

Perkongsian tersebut mendapat perhatian netizen yang memuji kecomelan Tengku Ismail Leon Petra. Malah, Rihana menegaskan Leon merupakan anak hasil perkahwinan mereka dan mendakwa wajah anaknya seiras Sultan Muhammad V.

Bagaimanapun, memetik laporan daripada Daily Mail UK, sumber mendakwa daripada Istana Kelantan memberitahu akhbar tersebut menafikan bahawa wajah Tengku Leon seiras dengan Sultan Muhammad V.

Sumber itu juga memberitahu iras wajah sahaja tidak membuktikan siapakah bapa kandung bayi tersebut. Kata sumber lagi, anak itu mungkin zuriat dari mana-mana lelaki Asia lain.

Sumber juga mendakwa, Rihana menggunakan nama Petra di hujung namanya untuk meraih perhatian memandangkan dia merupakan seorang selebriti.

Dalam pada itu, sumber yang didakwa dari Istana itu juga memberitahu Baginda merasakan perkahwian dengan Rihana adalah satu kesilapan besar. Malah, sumber mengatakan dakwaan baginda menangis terharu mendengar perkhabaran kehamilan adalah cerita karut.

Bulan lalu Rihana turut memfailkan petisyen paterniti di Mahkamah Rusia untuk menentukan siapakah ayah kepada anaknya. Terdahulu, Rihana didakwa menuntut sebuah rumah agam bernilai £8 juta (RM41.2 juta) berserta nafkah anaknya sebanyak £24,000 (RM123,694) sebulan.


Elfira Loy Akui Masih Tersasul Bahasakan Diri Kakak

Baru saja menimang cahaya mata sulung pada 1 Oktober lalu, sudah pasti ianya pengalaman indah buat Elfira Loy dan suami, Faris Khairol Anuar. Malah, ramai peminat tidak melepaskan peluang untuk mengikuti perkembangan pasangan itu setiap hari.

Baru-baru ini, Elfira ada berkongsikan fotonya bersama Muhamad Rayyan Khalaf melakukan pemeriksaan kesihatan. Perkongsian tersebut mendapat perhatian rakannya yang seakan tidak percaya Elfira sudah pun bergelar seorang ibu.

BACA: 30 Hari Bersalin, Elfira Loy Turun Berat Badan 12 Kg

Elfira membalas komen rakannya, dia juga tidak percaya bahawa kini sudah menjadi ibu dan mengakui  masih tersasul membahasakan dirinya sebagai kakak. Malah, Elfira turut memuat naik satu gambar berserta kapsyen lucu memanggil dirinya kakak.

Pengakuan Elfira itu ternyata membuatkan ramai peminatnya terhibur, malah ada yang berkongsikan kisah mereka di mana mereka juga melalui pengalaman sama sewaktu pertama kali menimang cahaya mata.

Namun, ada yang mengatakan Elfira dan anaknya seperti adik dan kakak melihatkan penampilan pelakon itu yang kelihatan cantik dan masih muda.


“Saya Akan Pertahankan Hak Penjagaan Anak”

Kemelut rumah tangga masih tiada kesudahan lagi apabila menegaskan akan meneruskan perceraian, Adira Suhaimi berkata dia akan tetap mempertahankan hak penjagaan ketiga-tiga orang anaknya seandainya berpisah dengan suami, Dato Red.

Namun, Adira memberitahu dia tidak akan sesekali memisahkan hubungan antara anak dan bapanya serta tidak akan menghalang mereka untuk berjumpa. Malah, ujarnya dia tidak pernah tinggalkan anak walaupun satu malam.

“Saya tak pernah tinggalkan anak saya walau satu malam pun jadi soal hak penjagaan anak itu mestilah pada saya.

“Saya beranak bukan untuk bagi orang, apa pun yang jadi saya akan pertahankan hak penjagaan anak itu. Lagipun mereka semua pun masih menyusu dengan saya lagi.

“Bagaimanapun saya memang tiada niat untuk pisahkan anak dengan bapa mereka dan saya tak akan menghalang mereka dari berjumpa,” katanya kepada mStar Online.

Ditanya sama ada masih tinggal sebumbung dengan suami, Adira bagaimanapun enggan mengulas lanjut tentang perkara itu dan masih menghormati Dato Red yang masih sah sebagai suaminya.

Adira berkahwin dengan Datuk Red di Songkhla, Thailand pada 3 Disember 2015 sebagai isteri kedua. Hasil perkahwinan, pasangan ini dikurniakan tiga cahaya mata.


Alami Kontraksi, Wawa Zainal Menunggu Hari Detik Bersalin

Bakal menimang cahaya mata ketiga, Wawa Zainal kini sedang menanti detik untuk bersalin. Malah, semalam menerusi Instagram Wawa sempat berkongsikan dimana dia mengalami kontraksi sehingga terpaksa dikejarkan ke klinik.

Difahamkan, kurang lagi sebulan sahaja lagi Wawa bakal melahirkan bayi ketiganya itu. Menerusi perkongsian tersebut, Wawa turut memuat naik videonya sedang menari dengan memakai sari.

BACA: Wawa Zainal Akui Anak Lambat Bercakap Kerana Kerap Terdedah Gajet

9 months pregnant .. less than a month lagi nak due?? neves nya mak buyong.. kita hibur kan hati la dlu. Wlupun tadi bekejar pegi klinik perut sakit sbb contraction ?? dok dlu baby pls kat dlm tu. Byk lagi keje pending??

A post shared by  Wawa Zainal ™? (@w4w4_zainal) on Nov 5, 2019 at 1:23am PST

“Sembilan bulan hamil, kurang lagi sebulan nak due. Nervous nya mak buyong. Kita hiburkan hati dulu. Walaupun tadi berkejar pergi klinik perut sakit sebab contraction. Duduk dulu baby please kat dalam tu. Banyak lagi kerja pending,” tulisnya.

Perkongsian tersebut mendapat perhatian para peminatnya yang mendoakan agar proses bersalin dan kelahiran dipermudahkan.

Sebelum ini, Wawa dan Aeril sudah dikurniakan dua anak, Ahmad Fakhruddin Attar, 6, dan Hayla Maghfiratul Adzkiyaa, 4.


Janna Nick Sah Bercinta Dengan Dini Schatzmann

Sebelum ini memberitahu hubungannya dengan Dini Azan Schatzmann hanya kawan biasa sahaja, akhirnya Janna Nick mengakui dia kini sedang hangat bercinta dengan pelakon baru berdarah kacukan itu.

Janna berkata hubungannya dengan Dini mula serius sejak Jun lalu. Bagaimanapun, Janna enggan bercerita lanjut mengenai hubungan mereka kerana tidak mahu kisah cinta lebih diperkatakan berbanding kerjaya seni mereka.

“Sebelum ini saya pernah beritahu hubungan dengan Dini hanya sekadar kawan biasa, tapi sejak Jun lalu kami mula serius.

“Bagaimanapun saya tidak mahu bercerita lebih mengenai hubungan cinta kami kerana enggan kisah cinta lebih menjadi topik utama berbanding hal kerjaya seni.

“Apapun doakan semoga hubungan yang baru terbina ini berjalan baik dan saya berharap pengumuman ini dapat memberi pencerahan kepada pihak yang sering berteka-teki mengenai hubungan saya dengan Dini sebelum ini,” katanya kepada Harian Metro.

Dalam pada itu, Janna meluahkan rasa syukur kerana dipertemukan dengan jejaka itu. Katanya lagi, dia jatuh hati dengan Dini kerana keperibadiannya yang baik hati dan sentiasa membahagiakannya.

“Dia satu dalam sejuta. Saya sukar untuk berjumpa lelaki seperti dia. Kami saling memahami antara satu sama lain.

“Tak pernah rasa bahagia seperti ini. Saya bersyukur kerana dipertemukan dengan lelaki yang baik hati,” katanya.


“Pakai Kopiah Tapi Kesian Tak Ada Adab, Angkuh”

Hidup dalam berjiran sikap bertolak ansur sangat penting, mana tahu suatu hari nanti kita memerlukan bantuan antara satu sama lain. Tapi, memang sakit hati jika dapat jiran yang mementingkan diri.

Baru-baru ini menerusi Insta Stroy, pelakon Tiz Zaqyah meluahkan rasa berang dengan sikap jirannya yang angkuh dan mementingkan diri. Dalam entri tersebut, Tiz berkata sebuah kereta milik jirannya diletakkan di hadapan rumahnya.

Menurut Tiz, dia baru sahaja berpindah masuk ke rumah barunya dan proses untuk memindahkan barang agak sukar apabila kereta jiran berkenaan menghalang laluan mereka.

Lebih menyakitkan hati apabila bapa Tiz menegur jiran tersebut, individu berkenaan membalas pertanyaannya dengan angkuh sekali.

Macam-macam hal orang zaman sekarang. Apa pun diharap kita semua lebih peka dengan keadaan sekeliling lebih-lebih lagi jika hidup berjiran.


Guna Kenderaan Awam Setiap Hari Pun Boleh Dapat Hadiah? Jarang-Jarang Berlaku Ni

Bukan main lagi zaman sekarang ni, guna public transport setiap hari pun dah boleh dapat hadiah menarik. Bukan itu sahaja, yang peliknya siapa yang rakam setiap langkahnya sehingga 100,000 langkah sehari pun boleh rebut hadiah ini. Yang bestnya hanya tiga pemenang individu/pasukan sahaja yang layak menang. Memang betul-betul rare.

Ini semua gara-gara 100PLUS yang bakal buat anda semua terjebak dengan cabaran ini. Yalah mana taknya, cabaran ini hanya perlu merakam video gerak langkah sehingga 100,000 langkah secara kreatif dan tunggu masa untuk diumumkan sebagai pemenang. Siapa tak nak kan. Lagi-lagi memang setiap hari anda bergerak banyak, naik public transport lah, jogging, naik turun tangga di pejabat tu. Memang kene sangat peraduan ini dengan rakyat Malaysia yang sentiasa sibuk.

Yes, memang betul anda akan dapat hadiah smart watch dari 100PLUS. Ingat hanya 3 pemenang individu/pasukan sahaja bakal dapat hadiah ini.

Cara untuk sertai cabaran 100,000 Langkah 100PLUS ini pula sangatlah senang. Anda hanya perlu lakukan beberapa perkara ini sahaja.

1. Rakam video 1 minit dan tunjuk setiap jumlah langkah anda menggunakan tracker.

3. Dalam video tersebut anda harus pamerkan sekurang-kurangnya satu produk 100PLUS.

Mudah kan? Lakukan 5 perkara ini dan anda dah boleh grab hadiah hebat oleh 100PLUS. Pemenang bakal diumumkan pada 20 November ini.

Cabaran menarik ini bersempena untuk memupuk semangat cinta akan negara sekaligus 100PLUS mencabar anda dalam cabaran 100PLUS Aktifkan Malaysiaku.

Apakata kali ini anda sahut cabaran 100PLUS dan dapat buktikan yang anda adalah masyarakat Malaysia yang aktif! Bukan sahaja join cabaran 100PLUS semata-mata, anda juga boleh kekal sihat dan bertenaga dengan cara ini.


Luahan Hati Anak Sham Visa Buat Netizen Sebak

Hampir 15 tahun menyepikan diri, populariti Sham Visa melonjak naik sebaik sahaja menyertai program realiti Gegar Vaganza 2019. Baru-baru ini, anak Sham Visa iaitu Shakir Zafran tampil berkongsi isi hatinya mengenai bapanya yang menyentuh hati netizen.

Menerusi perkongsiannya di Twitter, bapanya sanggup meninggalkan dunia seni demi keluarga serta berkorban untuk membesarkan anak-anak. Menurutnya lagi, tiada kata-kata dapat diungkapkan betapa besar pengorbanan bapanya itu.

BACA: Sham Visa Terima 1,000 Mesej Setiap Hari Dari Isteri Orang

He gave his career away to raise me. He gave away the thing he loved the most in his life to make way for me. The sacrifices people make for others get looked over way too often. I appreciate you daddy. I love you more than words can describe. Thank you for everything. https://t.co/o3131GJCYD

“Dia mengorbankan kerjayanya demi membesarkan saya, dia meninggalkan perkara yang dia paling suka dalam hidup untuk memberikan laluan buat saya.

“Saya sangat menghargai setiap jasa-jasamu daddy. Tiada kata-kata dapat diungkapkan betapa saya sayangkan kamu. Terima kasih atas segala-galanya,” tulisnya.

Status Twitter tersebut sekaligus menjawab persoalan mengenai status keluarga Sham yang sering menjadi tanda tanya di kalangan netizen.

Rata-rata netizen turut meluahkan rasa tersentuh dengan kasih sayang yang ditunjukkan Sham dan anaknya. Malah, ramai yang berkata anak-anaknya beruntung kerana memiliki bapa yang penyayang dan bertanggungjawab.


Tiada Ruang Berdamai, Kes Sharnaaz & Noor Nabila Berlanjutan

Nampaknya, kemelut rumah tangga Sharnaaz Ahmad dan Noor Nabila masih tiada kesudahan lagi apabila Mahkamah Rendah Syariah Wilayah Persekutan, Kuala Lumpur menetapkan tarikh 4 Disember ini untuk melantik wakil dalam proses timbang tara (hakam).

Hakim Syarie Ahmad Muttaqi Ismail menetapkan tarikh itu selepas kedua-dua pihak gagal mencapai jalan penyelesaian bagi masalah mereka dalam Jawatankuasa Pendamaian (JKP) yang dilantik sebelum ini.

Hakam adalah proses diperuntukkan mengikut Seksyen 47 (14) dan Seksyen 48 Aktara Undang-Undang Keluarga Islam ( Wilayah Persekutuan) 1984 dimana mahkamah mempunyai kuasa melantik dari kalangan saudara-mara terdekat kedua-dua pihak yang mempunyai maklumat mengenai isu rumah tangga Sharnaaz dan Nabila.

Sementara itu, peguam yang mewaikili Sharnaaz memberitahu pihaknya sedang mencari jalan terbaik untuk menyelesaikan segala masalah agar masing-masing dapat hidup aman damai.

“Keputusan hari ini, mahkamah menetapkan pelantikan hakam bagi menyelesaikan semua isu dan mencari jalan terbaik. Kita ada peruntukan undang-undang untuk merujuk kes ini ke hakam pula.

“Dua-dua pihak ada alasan masing-masing dan kalau tiada penyelesaian mereka ada hak untuk bawa ke peringkat seterusnya iaitu hakam,” katanya.

Terdahulu, Nabila menfailkan perceraian terhadap Sharnaaz Ahmad pada 27 Ogos lalu. Namun, Sharnaaz menolak dan tidak bersetuju dengan tuntutan cerai isterinya kerana ingin menyelamatkan rumah tangga mereka yang dibina sejak dua tahun lalu.


Sekian Lama Menghilang, Foto Malique Too Phat Tersebar

Kehilangan bekas anggota Too Phat, Malique secara misteri dalam industri hiburan menjadi bualan ramai sejak kumpulan terbabit berpecah pada 2005. Bagaimanapun, Malique lebih memilih untuk bekerja di sebalik tabir dan karya lagu-lagunya masih lagi kedengaran.

Pelbagai spekulasi timbul malah dakwaan mengatakan penyanyi itu menghidap penyakit misteri. Hampir sekian lama menghilang, sejak semalam tular foto Malique bersama keluarganya di media sosial.

Meskipun foto tersebut dirakam dari jarak jauh, namun netizen tetap dapat mengenali wajah penyanyi rap kesayangan ramai itu.

Bagaimanapun, ada netizen mengatakan itu adalah gambar lama Malique. Tidak kurang juga ada netizen berkongsikan sering terserempak dengan penyanyi rap itu menghantar anaknya ke sekolah dan berada dalam keadaan sihat.

Kata netizen lagi, meskipun kita sudah hidup di zaman teknologi serba canggih namun masih tiada siapa yang berjaya merakam gambar terkini Malique.

Seperti apa yang dikongsikan netizen, Malique berada dalam keadaan baik-baik sahaja. Apa pun sebagai peminat adalah lebih baik jika kita menghormati keputusan penyanyi tersebut yang mahukan privasi dalam hidupnya.


Mia Ahmad Sudah Move On Dengan Isu Suami Curang

Pernah berdepan kontroversi kemelut rumah tangga, Mia Ahmad berkata dia tidak mahu lagi memperkatakan mengenai isu curang kerana sudah move on dan mahu membuka buku baru dalam hidupnya.

Menurut Mia, dia menganggap perkara buruk yang berlaku sebelum ini ada hikmah di sebaliknya serta pengajaran tersendiri. Ujarnya lagi, selepas apa yang berlaku dia perbanyakkan muhasabah diri.

“Saya dan suami alhamdulillah, kami okay dan baik sahaja dan saya bersyukur. Sebenarnya saya dah tak mahu cakap mengenai benda yang lepas sebab saya dah move on.

“Cuma apa yang saya boleh katakan, jika kita ditimpa satu-satu musibah tu, kita kena banyak muhasabah diri. Mungkin nampak perkara sebegitu tak baik untuk kita, rasa macam kenapa benda ini yang terbaik kerana ia perkara yang boleh ajar kita.

“Paling penting, banyakkan muhasbah diri, sabar dan Insyaallah serahkan segalanya kepada yang berkuasa,” katanya kepada mStar Online.

Terdahulu tindakan Mia memadam semua gambar suaminya di media sosial, seolah memberikan bayangan rumah tangganya sedang bermasalah. Bagaimanapun Izham pula menafikan dakwaan beliau curang dengan wanita lain.


Gara-Gara Kes Bil Telefon Melambung Ke Langit, Ramai Dah Pindah Ke Telco Ini

Sedar tak sedar, sebenarnya ramai sudah berpaling ke telco ini gara-gara bil telefon melambung tinggi semasa menggunakan perkhidmatan telco terdahulu.

Bukan itu sahaja, bayaran setiap bulan juga boleh dikatakan tidak setanding dengan apa yang mereka miliki terutamanya data internet. Di mana, belum sampai sebulan, data sudah habis. Bermula saat itu ramai yang berpaling kepada pakej plan pascabayar XP Lite™ oleh rangkaian telkomunikasi Celcom Xpax.

Hanya RM28 sebulan anda boleh dapat unlimited call ke semua rangkaian telco lain. Yang paling menariknya mengenai plan kegilaan ramai ini, bukan sahaja anda boleh dapat unlimited call malah anda juga boleh Size Up data dengan total 8GB data pada kadar tambahan RM10/bulan (M Pass), dalam pecahan 5GB data dan 3GB Video Walla™, jumlah bayaran sebulan RM38 sahaja! Atau dengan (L Pass) tambahan RM30/bulan dan menerima total 15GB data, berupa 12GB data dan 3GB Video Walla™, jumlah bayaran sebulan RM58 sahaja!

Lebih menarik lagi, jika anda kekalkan dengan Size Up plan pascabayar XP Lite™ anda boleh nikmati lebih banyak ganjaran. Bukan hanya semata-mata mendapat ganjaran internet.

Sekiranya anda memilih L Pass sebagai pass bulanan anda, anda bakal membawa pulang telefon pintar baru secara percuma iaitu Oppo A1k!

Hasil kerjasama Celcom Xpax dengan rakan FnB yang dipilih, rangkaian 4G LTE Network ini juga bakal menawarkan pelanggan  FREE SIZE UP atau tambahan PERCUMA untuk setiap pesanan anda.

Antara rakan FnB yang dipilih adalah Green Mug, The Ice Cream Bar, Sweet Escape, Inside Scoop, myBurgerLab dan My Pizza Lab. Ini bermakna anda bakal menikmati hidangan istimewa dengan harga yang diluar jangkaan. Memang awesome habislah!

Ganjaran hebat ini akan berlangsung pada dua hari Khamis, iaitu 31 Oktober & 28 November 2019 untuk Inside Scoop dan Sweet Escape, dan 14 November untuk MyBurgerLab dan MyPizzaLab! Dan untuk yang di Sabah dan Sarawak anda boleh nikmati promosi Green Mug, SIZE UP dari Biasa(Regular) ke Besar (Large) PERCUMA setiap Sabtu hingga 30 November 2019!

Menariknya mengenai ganjaran ini, siapa sahaja boleh menikmati hidangan tersebut, tetapi nak lagi best dan lebih banyak ganjaran yang WOW anda perlulah menjadi pelanggan tetap Celcom Xpax!

Bila anda tengah syok layan hidangan yang lazat tu, anda juga boleh melanggan internet tanpa had melalui Ultra Hour Pass™ dari RM1 menerusi aplikasi Celcom Life.

Ganjaran hebat lain juga bakal mendarat kepada pengguna setia yang menggunakan XP Lite™ selama 6 bulan berturut-turut. Antara hadiahnya adalah tambahan 1 jam internet tanpa had setiap hari melalui Ultra Hour Pass untuk L Pass atau juga 1GB Video Walla™ untuk M Pass. Menarik bukan?

Lagi best, anda akan mendapat baucer grab bernilai RM5 sekiranya anda memilih M Pass dan baucer grab RM20 untuk L Pass, apabila langganan dibuat melalui Celcom Online Shop .Tak rugi sekiranya anda pilih Celcom Xpax sebagai telco perhubung anda dengan orang tersayang. Jadi apa tunggu lagi, cepat-cepat sign up Celcom Online Shop untuk rebut peluang menarik ini. Hadiah exclusive ini sah sehingga 30 November.

Siapa nak bagi, bayar bulanan untuk pakej plan telefon sahaja tetapi boleh dapat macam-macam. Memang betul-betul akan buat anda jatuh cinta dengan ganjaran yang hebat ini.

Maklumat lanjut boleh layari laman rasmi Celcom Xpax dan Facebook Celcom Xpax.


“Emak Saya Suka Nana, Jadi Dia Okay Sahaja”

Sering dikaitkan dengan Siti Nordiana, malah ramai mahu melihat hubungan mereka menjadi lebih daripada seorang sahabat, Khai Bahar berharap agar peminat mendoakan yang baik-baik sahaja.

Meskipun sebelum ini sudah menjelaskan bahawa mereka rapat atas urusan kerja, namun Khai menerima dan reda andai sudah tertulis rakan duetnya itu adalah jodohnya.

“Saya sedar ramai peminat yang mengharapkan hubungan kami lebih daripada sahabat. Tapi saya pun tak boleh nak ya atau tidak sebab soal jodoh ini kita tak tahu.

“Sebelum ini pernah ada gosip membabitkan kami dan saya sudah menjelaskan kami rapat atas faktor kerja, tetapi apabila kami bergandingan dalam drama Satukan Rasa, ia mula menjadi perbualan peminat semua.

“Apa-apa pun, kalau sudah tertulis ada jodoh kami, saya reda dan terima. Doakan yang baik-baik ya,” katanya kepada mStar Online.

Dalam pada itu, Khai berkata ibunya mengetahui mengenai gosip cinta antara dia dan Nana namun tidak pernah bertanyakan tentang hal itu. Malah, ibunya sukakan semua rakan-rakannya termasuk Nana.

“Kalau tanya tentang komen emak, dia memang suka semua kawan saya termasuk Nana, jadi dia okay sahaja asalkan tahu batas dan tidak keterlaluan.

“Rasanya gosip-gosip nakal sebegini tidak menggangu karier saya kerana kita tahu apa niat berada dalam industri ini, nak cari rezeki dan nak gembirakan semua orang,” katanya.


“Buang Sikap Yang Dulu, Yang Selalu Marah-Marah Orang Lain”

Berdepan dugaan dalam rumah tangganya, Sharnaaz Ahmad dilihat sering mencurahkan isi hatinya di media sosial. Baru-baru ini, Sharnaaz memuat naik mengenai persoalan nasib individu yang suka menganiaya orang lain.

Menurut Sharnaaz, dia berasa hairan mengapa Tuhan tidak menurunkan sahaja bala kepada golongan tersebut. Ujarnya, mungkin apa yang berlaku ada hikmahnya atau mungkin kerana Allah mahu kita belajar dari kesilapan manusia yang kejam itu.

Selalu aku bertanya kenapa Allah tak turunkan bala pada org yg aniaya kita.. tapi jawapanya ada dgn kita jugak.. sebab Allah nak kita redha dan belajar dari kesilapan manusia yg kejam itu.. itu lah balasan paling mujarab buat mereka.

Status tersebut mendapat perhatian serta pelbagai respon daripada netizen yang bersetuju dengan pandangan Sharnaaz yang penuh dengan maksud mendalam itu meskipun tidak tahu cuba disampaikan oleh pelakon itu.

Malah ada netizen yang turut memberikan nasihat kepada Sharnaaz supaya tidak mempedulikan golongan tersebut, serta mengatakan pelakon itu perlu mengubah sikapnya terlebih dahulu yang terkenal sebagai seorang yang lantang bersuara.

Ya betul ingat.. syukur banyak dah sedar.. terima kasih atas nasihat bang dut https://t.co/zzHYvFBoGX

Kenyataan oleh netizen itu mendapat maklum balas daripada Sharnaaz yang mengucapkan terima kasih di atas nasihat yang diberikan.

Terdahulu, Sharnaaz meluahkan rasa sedih apabila terlepas melihat perkembangan terkini anaknya, Jebat Jayden. Menurut Sharnaaz, dia tidak dapat melihat proses Jebat belajar berjalan depan matanya sendiri.


Farahdhiya Tak Berkenan Lelaki Pakai Seluar Singkat

Sebut saja mengenai fesyen, zaman sekarang bukan sahaja wanita yang gila berfesyen, bahkan lelaki juga tidak mahu kalah. Pasti ramai tahu gaya seluar paras buku lali kini menjadi trend di kalangan lelaki.

Bagaimanapun, ada yang kurang senang dengan gaya pemakaian tersebut antaranya pelakon dan penyanyi cantik, Farahdhiya. Menerusi status di Twitter, Farahdhiya berkata fesyen itu hodoh dan buruk jika digayakan oleh lelaki rendah.

Perkongsian Farahdhiya itu mendapat pelbagai reaksi daripada netizen yang bersetuju dengan kenyatannya itu. Malah ada yang menjelaskan ia merupakan fesyen pengaruh dari Korea.

Bagaimanapun, ada netizen cuba menimbulkan perkara lain dengan memperkatakan tentang aurat seorang wanita. Tidak kurang juga ada yang meminta penyanyi itu melihat diri sendiri terlebih dahulu sebelum memperkatakan sesuatu.


“Aliff Hanya Jumpa Dengan Ayden Bila Saya…”

Apabila pasangan bercerai, apa yang paling penting adalah kebahagiaan anak. Bella Astillah memberitahu anaknya, Ayden Adrean hanya akan berjumpa dengan Aliff Aziz jika dia mempunyai urusan kerja di Singapura sahaja.

Bella berkata, sejak kebelakangan ini dia banyak menerima tawaran kerja di Singapura dan jika berkesempatan dia akan membawa Ayden bersama untuk bertemu bapanya.

“Saya kini banyak menerima tawaran serta undangan kerja di sana. Biasanya kalau ada kesempatan saya akan bawa Ayden bersama untuk berjumpa bapanya. Jadi setakat ini Aliff hanya berjumpa dengan anaknya bila saya datang ke sana sahaja.

“Dia okay dengan keadaan itu, selebihnya dia menghubungi menerusi panggilan video sahaja,” katanya kepada Astro Gempak.

Terdahulu, timbul spekulasi dimana netizen mengatakan cinta Bella Astillah dan bekas suaminya, Aliff Aziz berputik kembali apabila kedua-dua mereka memuat naik gambar menerusi Insta Story meluangkan masa bersama bermain bowling,

Bagaimanapu, Bella mengatakan apa yang dilakukan adalah yang terbaik untuk anak mereka dan mereka bukan keluar berdua seperti yang diperkatakan netizen.


Anzalna Nasir Mahu Bantu Pasangan Susah Ada Bayi

Mulianya hati Anzalna Nasir yang menyuarakan hasrat untuk membantu mana-mana pasangan yang memerlukan bantuan khususnya buat mereka yang baru sahaja mempunyai bayi.

Perkara itu dikongsikan menerusi akaun Instagramnya di mana Anzalna turut meminta kepada peminatnya yang mengenali sesiapa yang memerlukan boleh usulkan nama akaun media sosial mereka di ruangan komen.

“Sekarang ini, kebanyakan wang dibelanjakan buat bayi saya. Bagaimanapun, saya juga berhasrat untuk menghulurkan bantuan kepada yang memerlukan.

“Terutamanya mereka yang mempunyai bayi yang baru lahir. Sekiranya kalian mengenali sesiapa yang memerlukan, sila tag mereka di ruangan komen di bawah. Saya berbesar hati untuk membantu mereka,” tulisnya.

Perkongsian Anzalna itu mendapat reaksi positif daripada netizen, malah ada yang menyarankan pelakon itu untuk merujuk terus kepada pihak hospital untuk mengenal pasti individu yang memerlukan bantuan.

Malah, netizen turut meminta Anzalna ke hospital kerajaan berikutan ramai bayi yang dilahirkan tanpa bapa.

Dalam pada itu, rata-rata netizen turut memuji tindakan murni Anzalna serta mengatakan tidak hairanlah jika rezeki pelakon itu sentiasa mencurah-curah kerana sering membantu mereka yang memerlukan.


Nabila Huda Lantang Bidas Teguran PU Syed

Sebelum ini foto Nabila Huda di Instagram bersama seekor anjing baka Husky menerima teguran daripada Pencetus Ummah Syed. Malah, PU Syed berkata perbuatan tersebut seolah sudah menjadi kebiasaan di kalangan selebriti.

Menerusi satu perkongsian di Instagram, PU Syed PU Syed turut mengatakan, Abil tidak sepatutnya berkongsikan foto tersebut bimbang boleh mengundang fitnah.

BACA: “Yang Bukan Mahram Pegang Tangan, Peluk Tak Jadi Isu Pula”

Tidak mahu dirinya terus dianggap membawa pengaruh negatif, Nabila Huda dalam satu video membidas teguran PU Syed. Nabila turut menjelaskan bahawa dia memegang anjing dalam keadaan kering dan telah pun samak selepas itu.

A post shared by Nabila Huda (@kupu_kupu) on Nov 3, 2019 at 9:27pm PST

Menurut Nabila lagi, apa yang dimuat naik olehnya di media sosial adalah hak individu. Ujarnya lagi, teguran yang diberikan oleh PU Syed itu adalah tidak wajar dan seolah hanya mahu meraih populariti semata-mata.

“Tak payah nak la buat write up tulis kat Twitter. Nak buat apa? Nak glamour? Nak nama you naik? You nak tunjuk kat semua orang yang you are God? Why?

“Lepas tu tak payah la nak sebut pasal selebriti. Aku paling pantang betul lah. Bila orang sikit-sikit nak sebut pasal selebriti. Selebriti bukan manusia ke? Tak pernah buat dosa ke?,” katanya.

Perkongsian Abil itu sekaligus mengundang kecaman netizen dimana rata-rata mereka menyifatkan pelakon itu tidak boleh menerima teguran. Bagaimanapun, Abil menyarankan pengikut boleh unfollow jika tidak suka.

Terdahulu, Nabila jelaskan niatnya hanya untuk berkongsi kegembiraan serta menunjukkan rasa kasih sayang terhadap haiwan. Ujarnya lagi, isu tersebut tidak harus diperbesarkan kerana ada perkara lain yang perlu dipandang serius.


“Mungkin Status Duda Buatkan Ramai Takut Nak Dekat”

Mahligai yang dibina selama enam tahun musnah selepas disahkan bercerai pada Julai lalu, Fizo Omar berkata dia belum bertemu pengganti. Ujarnya lagi, buat masa ini dia mahu memberikan tumpuan kepada anak tunggalnya, Wan Maryam.

Menurut Fizo, dia mengakui mempunyai hasrat untuk berumah tangga lagi, namun mungkin ramai yang takut dengan gelaran duda yang dipegangnya. Fizo juga berharap dikurniakan rezeki untuk menimang lebih ramai cahaya mata.

“Setakat ini, saya belum bertemu pengganti, mungkin kerana saya sendiri tidak berusaha mencari teman hidup. Apatah lagi, fokus ketika ini diberikan kepada Cik Yam (Maryam) dan kerjaya. Insya-Allah, apabila tiba masanya nanti, adalah (jodoh).

“Semestinya sebagai lelaki, saya mempunyai hasrat untuk berkahwin dan dikurniakan lebih ramai zuriat sebagai teman kepada Cik Yam.

“Mungkin juga status duda disandang ketika ini membuatkan ramai yang takut untuk mendekati. Namun, saya enggan tergesa-gesa mencari teman baharu, sebaliknya menyerahkan kepada Allah untuk menentukannya,” katanya kepada BH Online.

Fizo dan Mawar, mendirikan rumah tangga pada November 2013, bercerai talak satu pada 10 Julai lalu. Hasil perkahwinan mereka dikurniakan seorang cahaya mata, Wan Maryam, kini berusia dua tahun.


Sekitar Hari Jadi Aaisyah Dhia Rana Bertemakan Blackpink

Selamat hari lahir kami ucapkan kepada anak bongsu pelakon Rozita Che Wan iaitu Aaisyah Dhia Rana yang kini sudah pun menjangkau usia lima tahun pada 1 November lalu.

Jika tahun lalu, sambutan hari lahir Aaisyah bertemakan Mermaid, namun majlis untuk tahun ini lebih meriah dengan tema ‘Blackpink’ dan diadakan di restoran makanan segera McDonald’s.

Lebih menarik, kek hari jadi Aaisyah turut dihiasi dengan gambar idolanya iaitu kumpulan K-pop terkenal iaitu Blackpink. Penampilan Aaisyah pun nampak macam bintang K-Pop dah tengok.

Kami kongsikan beberapa keping gambar sepanjang majlis sambutan hari lahir Aaisyah berlangsung. Semoga Aaisyah membesar dengan sihat dan dilimpahi rasa bahagia bersama keluarga.


“Saya Akan Kongsi Berita Gembira Mungkin Lepas Bersalin”

Tidak mahu menafikan atau mengiyakan mengenai desas-desus dirinya kini berbadan dua, Fasha Sandha mengakui keguguran sebelum ini membuatkan dirinya fobia untuk bercerita terlalu awal mengenai soal kehamilan.

Mengambil iktibar di atas apa yang pernah berlaku, Fasha meminta peminatnya mendoakan yang baik-baik untuk dirinya. Jelasnya lagi, kegugurannya terdahulu turut memberi kesan pada anak-anaknya.

“Doa yang baik-baik saja. Saya juga tidak mahu mengiyakan atau menafikan mengenai perkara itu. Saya mengharapkan doa yang baik-baik daripada semua orang. Saya pernah alami keguguran sebelum ini dan ia membuatkan saya fobia untuk berkongsi awal.

“Cukuplah anak-anak saya terkesan dengan apa yang berlaku sebabkan mereka sudah berharap untuk ada adik. Jadi saya tak mahu membuatkan mereka berasa hampa lagi,” katanya kepada mStar Online.

Dalam pada itu, Fasha berkata dia tetap akan berkongsikan berita gembira itu namun berkemungkinan selepas bayinya lahir.

“Insya-Allah, saya tetap akan berkongsi berita gembira kepada semua orang tapi mungkin selepas saya bersalin nanti,” katanya.

Terdahulu, Fasha mengalami keguguran pada Jun lalu ketika kandungannya mencecah hampir enam minggu selepas disahkan hamil setelah dua bulan berkahwin dengan pelakon Aidil Aziz.


Che Ta Tak Melatah Disamakan Dengan Big Bird

Setiap kali berlangsung acara berprestij, sudah tentu gaya atau fesyen selebriti popular antara yang dinantikan peminat. Baru-baru ini, busana serba kuning yang digayakan Rozita Che Wan di Anugerah Skrin 2019 menjadi perhatian ramai.

Tampil dengan gaun kembang, ada netizen menyamakan fesyen Che Ta itu dengan karakter Big Bird dalam program Sesame Street, malah ada juga yang berkata persalinan tersebut seperti pulut kuning bertingkat.

Sudah masak dengan perangai netizen, Che Ta sedikit pun tidak melatah dengan komen netizen malah menganggapnya sebagai sesuatu yang lucu.

“Saya sudah masak dan faham dengan perangai netizen yang mudah terhibur dengan perkara sebegini. Saya tidak kisah dan tak ambil serius pun dengan perkara itu. Sekali pandang, memang ia kelihatan serupa, tetapi tetap tak sama.

“Sebaliknya, saya menganggapnya sebagai sesuatu yang lucu. Saya yakin, ramai juga yang terhibur dengan kegigihan mereka menggabungkan gambar saya dan (karakter) burung itu dalam kolaj,” katanya kepada BH Online.

Dalam pada itu, Che Ta berkata dia amat menghargai usaha keras pereka fesyen menghasilkan rekaan yang menarik kerana ianya bukan sesuatu yang mudah.

Mungkin netizen hanya bergurau saja, apa pun Che Ta tetap kekal anggun dan menawan menggayakan pakaian tersebut.  Kalau diikutkan, apa sahaja yang Che Ta gayakan pasti akan nampak cantik.